Νεκροταφείο « Ελεύθερο Βήμα Αχαρνών\nArchive for the ‘Νεκροταφείο’ Category\nΤα πήρε και τα έπεσε…!!!\nPosted by koszig στο 18 Ιανουαρίου 2018\nΗ θεομηνία με πρωτοφανείς ανέμους έπληξε και το παλαιό νεκροταφείο. Ένα κυπαρίσσι έπεσε και έκανε μεγάλες καταστροφές σε μνήματα.\nΕίναι μια καταστροφή που τελικά η επαναφορά στην προτέρα κατάσταση θα επιβαρύνει το δήμο Αχαρνών.\nPosted in Νεκροταφείο | Leave a Comment »\nΣτρατόπεδο ΚΑΠΟΤΑ, διαρκώς στην επικαιρότητα.\nPosted by koszig στο 12 Φεβρουαρίου 2014\nΑρκετές αναφορές έχουν γίνει για την κατάσταση των εγκαταστάσεων σεισμοπλήκτων του σεισμού της 7/9/1999. Λίγες μέρες μετά το σεισμό δημιουργήθηκαν χώροι για να υποδεχτούν τούς σεισμοπαθείς, (κλικ εδώ).\nΈνας καταυλισμός σεισμοπλήκτων στον Πλάτωνα διαλύθηκε το έτος 2011, (κλικ εδώ) και το έτος 2012 το » Άξιον Εστί «, (κλικ εδώ).\nΟ μεγαλύτερος Καταυλισμός έμεινε στο χώρο του πρώην στρατοπέδου ΚΑΠΟΤΑ.\nΚανονικά μετά το έτος 2002 ή το 2003 έπρεπε ο καταυλισμός να διαλυθεί. Οι περισσότεροι που είχαν χάσει τα σπίτια τους από το σεισμό έχτισαν τα σπίτια τους και αποχώρησαν από τον καταυλισμό. Ξέμειναν μερικοί που είτε δεν έχτισαν τα γκρεμισμένα σπίτια, είτε διαχειρίστηκαν με άλλο τρόπο το πρόβλημα της στέγασης και παρέμειναν στον καταυλισμό.\nΣτον καταυλισμό υπήρχε δωρεάν ρεύμα από τη ΔΕΗ και νερό από την ΕΥΔΑΠ. Με την αποχώρηση από τον καταυλισμό κάποιοι διέκοψαν τη σύνδεσή τους με τη ΔΕΗ, άλλοι δεν προχώρησαν σε αυτή την ενέργεια.\nΣτα εγκαταλελειμμένα οικήματα οι δημοτικοί άρχοντες και και άλλοι»διαχειριστές» εγκατέστησαν νέους κατοίκους. Διαμορφώθηκαν οι χώροι και μερικοί κάτοικοι έχτισαν οικήματα.\nΠαλιννοστούντες, γύφτοι, Αλβανοί, Βούλγαροι εγκαταστάθηκαν στα οικήματα.\nΤο Δεκέμβριο του έτους 2007 σε ανάρτηση του δημοσιογράφου Γιώργου Κουβαρά υπάρχει δήλωση του τότε δημάρχου Παναγιώτη Φωτιάδη σχετικά με τον καταυλισμό στο στρατόπεδο ΚΑΠΟΤΑ.\nΣτις 13 Μαΐου 2013 το δημοτικό συμβούλιο με εισήγηση του δημάρχου συζήτησε έκτακτο θέμα που αφορούσε στην απομάκρυνση όσων είναι στο στρατόπεδο ΚΑΠΟΤΑ.\n2200 «Συζήτηση και λήψη απόφασης του Δημοτικού Συμβουλίου που αφορά την απομάκρυνση του καταυλισμού σεισμοπλήκτων (Στρατόπεδο ΚΑΠΟΤΑ) από τον Δήμο μας ».\nαφού έλαβε υπόψη του, την εισήγηση του κ. Δημάρχου, τις τοποθετήσεις των ομιλητών και τις διατάξεις του άρθρου 65 του Ν.3852/2010\nΚΑΤΑ ΠΛΕΙΟΨΗΦΙΑ με ψήφους 21 ΝΑΙ 3 ΟΧΙ ΚΑΙ 2 ΛΕΥΚΑ\n1) Την απομάκρυνση του καταυλισμού σεισμοπλήκτων από το Στρατόπεδο ΚΑΠΟΤΑ του Δήμου μας.\n2) Να ληφθεί μέριμνα για τις ευπαθείς κοινωνικές ομάδες των κατοίκων του καταυλισμού μετά την απομάκρυνση των καταυλισμών..\n3) Η Κοινωνική υπηρεσία του Δήμου να εξετάσει τυχόν αναξιοπαθούντες και να ληφθεί ιδιαίτερη μέριμνα για αυτούς.\n4) Τις παραπέρα ενέργειες αναθέτει στον κ. Δήμαρχο.\nΕννέα μήνες μετά το δημοτικό συμβούλιο στη συνεδρίαση της 23/1/2014 συνεδρίασε και πάλι για το θέμα του καταυλισμού.\nΕπειδή τα κακά μαντάτα είχαν φτάσει η «Λαϊκή Συσπείρωση» έφερε θέμα μη διακοπής του ηλεκτρικού ρεύματος από τη ΔΕΗ σε κατοίκους του καταυλισμού.\nΟ Παναγιώτης Γρηγοριάδης, ο Στέλιος Ελευθεριάδης και ο δήμαρχος διατυπώνουν τις απόψεις τους.\nΑκολουθεί ο Παντελής Γρηγοριάδης.\nΤελικά και άλλοι δημοτικοί σύμβουλοι πήραν το λόγο\nΚαι κατέληξαν σε απόφαση:\nΒΙΡ2ΩΨ8-Δ0Ζ-Ορισμός επιτροπής έρευνας\nα.) Την εισήγηση της δημοτικής παράταξης «Λαϊκή Συσπείρωση»\nβ.) Την αντιπρόταση του κου Δημάρχου\nγ.) Τις τοποθετήσεις των ομιλητών.\nΚΑΤΑ ΠΛΕΙΟΨΗΦΙΑ (με ψήφους 31 υπέρ 1 κατά) ΑΠΟΦΑΣΙΖΕΙ\n1. Ορίζει επιτροπή αποτελούμενη από μέλη των Δημοτικών Παρατάξεων η οποία με επιτόπου έρευνα θα εξακριβώσει την νομιμότητα της παραμονής ή όχι και στην συνέχεια της ηλεκτροδότησης ή μη όσων\nέχουν άμεση και πραγματική ανάγκη παραμονής στον καταυλισμό του «ΚΑΠΟΤΑ»\nΟρίζει ως μέλη της επιτροπής τους Δημοτικούς Συμβούλους κ.κ. Γκίκα Χρήστο, Γρηγοριάδη Παντελή, Γρηγοριάδη Παναγιώτη, Κοπαλά Σταύρο την κα Λιόλιου Μαρία (Δημότη) και ένα δημοτικό υπάλληλο του δήμου από την Κοινωνική Πολιτική.\n2. Αναθέτει τις παραπέρα ενέργειες στον κο Δήμαρχο.\nΗ απόφαση ελήφθη στις 23/1/2014 και δημοσιεύτηκε στη Δι@ύγεια στις 7/2/2014. Από την ημέρα αυτή έχει ισχύ η απόφαση.\nΤη Δευτέρα στις 10 Φεβρουαρίου υπάλληλοι της ΔΕΗ, υποστηριζόμενοι από μονάδα της ΕΛ.ΑΣ. εισήλθαν στον καταυλισμό και άρχισαν να κόβουν το ρεύμα από όσα ρολόγια της ΔΕΗ υπήρχε πρόβλημα εξόφλησης του λογαριασμού. Όσοι από τους κατοίκους είχαν πληρώσει το λογαριασμό ή ήταν σε ρύθμιση δεν έγινε διακοπή του ρεύματος.\nΑυτό σημαίνει ότι ο Δήμος Αχαρνών δεν πληρώνει το ρεύμα των κατοίκων του καταυλισμού.\nΓια το νερό που παρέχει η ΕΥΔΑΠ δεν έχει αναφερθεί κάποιο χρέος που έπρεπε να τακτοποιηθεί με τα ληξιπρόθεσμα. Τα χρέη στην ΕΥΔΑΠ ήταν από καταναλώσεις σε Σχολεία. ο δημοτικός σύμβουλος Παναγιώτης Πολυμενέας ζήτησε στην Οικονομική Επιτροπή κατάσταση εκείνων που έχουν δημιουργήσει χρέη στην ΕΥΔΑΠ και απάντηση δεν πήρε.\nΤη Δευτέρα 10 Φεβρουαρίου στις 9:00 εμφανίστηκε στον καταυλισμό συνεργείο της ΔΕΗ με υποστήριξη δυνάμεων της αστυνομίας και άρχισε να κόβει την παροχή ρεύματος σε όσους δεν είχαν πληρώσει ή δεν είχαν κάνει διακανονισμό στο λογαριασμό ρεύματος. Φυσικό ήταν να ξεσηκωθούν οι ενδιαφερόμενοι κάτοικοι και να κινηθούν κατά του συνεργείου της ΔΕΗ να σταματήσουν την αποσύνδεση των ρολογιών που υπήρχαν σε κατοικίες. Και έγινε το » έλα να δεις».\nΜετά από λίγο ο Παναγιώτης Γρηγοριάδης, δημοτικός σύμβουλος και υποψήφιος Δήμαρχος Αχαρνών για τις προσεχείς δημοτικές εκλογές, στα σίδερα, στο Αστυνομικό Τμήμα Αχαρνών άρτι αφιχθείς από το Νοσοκομείο που του έραψαν το τραύμα στο κεφάλι.\nΣύμφωνα με εκδοχή της Αστυνομίας προσπάθησε να εμποδίσει τα συνεργεία της ΔΕΗ με όχι ακαδημαϊκό τρόπο!! Αποτέλεσμα δύο αστυνομικοί τραυματισμένοι, και δύο περιπολικά της αστυνομίας με σπασμένα τζάμια.\nΑπέναντι από το Αστυνομικό Τμήμα κάτοικοι του καταυλισμού με υποψήφιο δημοτικό σύμβουλο της παράταξης του Παναγιώτη Γρηγοριάδη «Νέα Δύναμη»\nΑυτή είναι η δική τους εκδοχή για τα γεγονότα.\nΜετά από λίγη ώρα ακούστηκαν και απόψεις των κατοίκων στον καταυλισμό.\nΛίγες ώρες μετά τα γεγονότα έγινε έκτακτο δημοτικό συμβούλιο. Σε αυτό δημοτικοί σύμβουλοι και εξωθεσμικοί παράγοντες επανέλαβαν τις πρότερον διατυπωμένες απόψεις τους.\nΕνδιαφέρον έχει η άποψη που διατύπωσαν κάτοικοι του καταυλισμού.\nΚαι οι απόψεις του δημάρχου Αχαρνών Σωτήρη Ντούρου.\nΌπως είπε ο δήμαρχος αύριο είναι του Αγίου Βλασίου και ο δήμος είναι κλειστός. Δε μπορεί να γίνει τίποτα για την επανασύνδεση των συνδέσεων που διακόπηκαν. Λες και στο Περιστέρι, που από τη ΔΕΗ δόθηκε η εντολή για τις διακοπές των συνδέσεων, επεκτείνεται η αργία για την εορτή του Αγίου Βλασίου.\nΤην επόμενη μέρα, εορτή του Αγίου Βλασίου, μετά την περιφορά της εικόνας, δόθηκε επίσημη δεξίωση για το συμπατριώτη μας Μητροπολίτης Καπιτωλιάδος Ησύχιο, και τους άλλους Μητροπολίτες στο Λεωνίδα στη Βαρυμπόμπη.\nΣτο menu υπήρχαν σαλάτες, τυριά, πρώτο πιάτο παστίτσιο, δεύτερο πιάτο διάφορα κρέατα, τρίτο πιάτο παϊδάκια, και τέλος φρούτα και γλυκό. Έτσι γίνεται στα επίσημα γεύματα προς τιμή σημαντικών ανθρώπων. Φυσικά και ζωντανή μουσική, με γαλλικά τραγούδια και κλασικά κομμάτια.\nΛίγα χιλιόμετρα πιο πέρα, στο στρατόπεδο ΚΑΠΟΤΑ, μερικοί δεν είχαν ούτε το πρώτο πιάτο. Ζωντανή μουσική το κλάμα των παιδιών.\nΑυτό που παρατηρεί κανείς όταν περιδιαβαίνει τον καταυλισμό είναι τα αυτοκίνητα και μάλιστα όχι τα φτηνά Lada, αλλά ακριβότερα. Αν ζούσαν τόσα χρόνια μέσα στην αθλιότητα πως κατάφεραν να αποκτήσουν αυτά τα αυτοκίνητα;\nΑύριο το πρωί τα συνεργεία της ΔΕΗ θα εμφανιστούν πάλι στον καταυλισμό. Ο Παναγιώτης Γρηγοριάδης δε θα είναι εκεί. Θα είναι στο δικαστήριο. Στο σκαμνί, περιμένοντας την ετυμηγοριών των δικαστών.\nΘα εισπράξει τα παράσημα του αγώνα ή της αφροσύνης. Οι κάτοικοι του καταυλισμού εκεί, στη μοίρα τους. θα βλαστημάνε αυτούς που σε καλύτερες εποχές τους έπαιρναν το νοίκι και τους κράτησαν στη μιζέρια.\nΚαι μέσα στον καταυλισμό κάποιοι τον έχουν άσυλο, για να καλύπτουν τις παρανομίες τους.Είναι η σφραγίδα του καταυλισμού.\nΑυτές είναι οι διαπιστώσεις. Πολλοί είναι εκείνοι από τους απέξω που έχουν την ευθύνη. Οι μέσα είναι τα θύματα της εκμετάλλευσης.\nΥπάρχει λύση; Υπάρχει λύτρωση από την υποβάθμιση της ζωής τους;\nΤην επόμενη μέρα από τα γεγονότα τα μισά περίπου παιδιά δεν πήγαν σχολείο. Αν συνεχιστεί αυτό, τότε δεν υπάρχει ελπίδα.\nΝα δούμε πως θα ξημερώσει η αυριανή μέρα\nΈτσι τιμάμε τους νεκρούς\nPosted by koszig στο 19 Οκτωβρίου 2012\nΔώρησε τα βιβλία του πατέρα του στο Δήμο ο Θανάσης Κατσιγιάννης\nΘΑΝΑΣΗΣ ΚΑΤΣΙΓΙΑΝΝΗΣ-ΓΙΑΝΝΗΣ ΜΙΧΑΣ\nΕΥΧΑΡΙΣΤΙΕΣ ΕΞΕΦΡΑΣΕ Ο ΓΙΑΝΝΗΣ ΜΙΧΑΣ Τη βιβλιοθήκη του αείμνηστου πατέρα του Χρήστου, που αποτελείται από 33 σειρές τόμων, με ιστορικό και πολιτικό περιεχόμενο, δώρησε στην Πρωτοβάθμια Σχολική Επιτροπή, ο πρώην Βουλευτής Θανάσης Κατσιγιάννης. Τις θερμές του ευχαριστίες, για την ευγενική και συμβολική, όπως την χαρακτήρισε, χειρονομία εξέφρασε ο Πρόεδρος της Πρωτοβάθμιας, Γιάννης Μίχας. «Η δωρεά του Θανάση Κατσιγιάννη έχει συμβολική και συναισθηματική αξία. Ο αείμνηστος πατέρας του υπήρξε μια εξέχουσα φυσιογνωμία της πόλη κι επέδειξε, ως Υπουργός και Βουλευτής, ιδιαίτερο ενδιαφέρον για την αναβάθμιση της εκπαίδευσης. Η προσφορά των βιβλίων του θα ευαισθητοποιήσει όλους τους παράγοντες της εκπαιδευτικής διαδικασίας. Ευχαριστώ, εκ μέρους όλων τους, τον Θανάση Κατσιγιάννη και θα προσπαθήσω να αξιοποιηθεί η δωρεά του με τον καλύτερο τρόπο», δήλωσε στον ΜΕΝΙΔΙΑΤΗ ο Γιάννης Μίχας.\nΠηγή : http://www.menidiatis.gr/\nΟ δήμος Αχαρνών τιμάει το Χρήστο Κατσιγιάννη μετά θάνατο!!\nΜε αυτό τον τρόπο, (κλικ εδώ), (κλικ εδώ).\nΣήμερα η κατάσταση βελτιώθηκε!!\nΤην εποπτεία του νεκροταφείου έχει αναλάβει ο ίδιος ο δήμαρχος Σωτήρης Ντούρος.\nΤι να πω; Άι σιχτίρ.\nΟ σεβασμός στους νεκρούς\nPosted by koszig στο 20 Αυγούστου 2012\nΑναπόσπαστο μέρος του αξιακού συστήματος του ελληνικού πολιτισμού είναι ο σεβασμός προς τους νεκρούς.\nΑυτό φαίνεται δεν το έχουν καταλάβει οι διαχειριστές του Νεκροταφείου. Σε ανάρτηση πριν ένα χρόνο έγινε αναφορά για ‘ “Επώνυμοι” και μη -Ίδια αντιμετώπιση‘ , (κλικ εδώ).\nΟι υπεύθυνοι είτε είναι βαρήκοοι, είτε απόντες.\nΗ κατάσταση είναι ίδια από τότε μέχρι σήμερα.\nΚαι δίπλα ένας τάφος για πούλημα, αν δεν πουλήθηκε ήδη!!\nΜια νύχτα με φεγγάρι οι βάνδαλοι ξαναχτύπησαν\nPosted by koszig στο 5 Ιουνίου 2012\nΧτες βράδυ, με το φως του φεγγαριού, οι γνωστοί- άγνωστοι βάνδαλοι μπήκαν στο Νεκροταφείο, άδειασαν όλα τα καντήλια από το λάδι που περιείχαν πάνω στους τάφους και τα πήραν.\nΣτις 17/5/2012 το δημοτικό συμβούλιο αποφάσισε τη φύλαξη του Νεκροταφείου το βράδυ με βάρδια δύο ατόμων.\n24ωρη βάρδια φύλαξης Νεκροταφείου\nΤι μπορούν να κάνουν οι δύο φύλακες, από το να περιπολούν όλη τη νύχτα στο νεκροταφείο; Ποιος εγγυάται την ασφάλειά τους;\nΟ ημιτελής μεγαλοπρεπής τάφος ήταν και αυτό θύμα της κλοπής και του βανδαλισμού; Οι γύφτοι χτύπησαν και τους δικούς τους;\nΗ μάστιγα του δήμου Αχαρνών και όχι μόνο\nΤα φανάρια που περιέχουν τα καντήλια, που εικονίζονται στις παραπάνω φωτογραφίες τη γλύτωσαν!!\nΠίσω από αυτά τα μνημεία έγινε το ρεσάλτο!!\nΣτις παραπάνω φωτογραφίες φαίνονται οι βάσεις από τα φανάρια που λείπουν, τα χυμένα λάδια από τα καντήλια στο μνημεία και στους διαδρόμους.\nΣτις φωτογραφίες αυτές φαίνεται το κομμένο συρματόπλεγμα στη δυτική Μάντρα του Νεκροταφείου και ίχνη από βάσεις έξω από το Νεκροταφείο. Πέταγαν τα μπρούτζινα φανάρια έξω από το Νεκροταφείο και στη συνέχεια γινόταν η περισυλλογή του ακίνδυνα!!\nΜερικές μέρες πριν έγινε απόπειρα διάρρηξης και του Ιερού Ναού του Αγ. Παντελεήμονα, που απετράπει από τις φωνές που έβαλαν οι φύλακες. Τα ίχνη διάρρηξης φαίνονται στην πλαϊνή πόρτα του Ναού.\nΣύμφωνα με πληροφορίες οι δράστες και σε παλαιότερες κλοπές καντηλιών και άλλων μπρούτζινων αντικειμένων ήταν χρήστες ναρκωτικών και τσιγγάνοι.\nΝεκροταφείου Αχαρνών Συνέχεια!!\nPosted by koszig στο 29 Ιανουαρίου 2012\nΣτις 5/10/2011 η Αποκεντρωμένη Διοίκηση Αττικής ακύρωσε την τροποποίηση του άρθρου 25 του Κανονισμού Λειτουργίας των Νεκροταφείων.\n45Ο1ΟΡ1Κ-ΛΧΧ-κατάργηση απόφασης 262/2011 του δημοτικού συμβουλίου\nΣτις 25/10/2011 ο γενικός γραμματέας του δήμου Νικόλαος Κρημνιανιώτης εξέδωσε μια απόφαση για συγκρότηση ομάδας εργασίας.\n45ΟΗΩΨ8-ΖΝΔ-Συγκρότηση ομάδος εργασίας για την κατάργηση της απόφασης 262\nΑ. Την συγκρότηση Ομάδας Εργασίας αποτελούμενη από πέντε μέλη οι οποίοι υπηρετούν στον φορέα με οποιαδήποτε σχέση εργασίας.\nΒ. Η Ομάδας Εργασίας θα μελετήσει – εξετάσει εκ νέου την υπ’ αριθ. 262/2011 Απόφαση Δημοτικού Συμβουλίου Αχαρνών που αφορά την «Τροποποίηση του Κανονισμού Λειτουργίας Δημοτικών Κοιμητηρίων ως προς το άρθρο 25».\nΓ. Η Ομάδα Εργασίας θα λειτουργήσει εντός και εκτός ωραρίου εργασίας εξετάζοντας εντός πέντε (5) ημερών από την λήψη της παρούσης, το υπ’ αριθ. 35129/31962/5.10.11 έγγραφο της Αποκεντρωμένης Διοίκησης Αττικής που αφορά «Την ακύρωση της υπ’ αριθ. 262/2011 Απόφασης Δημοτικού Συμβουλίου Αχαρνών»\nΔ. Ορίζει τον Συντονιστή και τα Μέλη της Ομάδας Εργασίας ως εξής:\n1. Κρημνιανιώτη Νικόλαο του Περικλή, Γενικό Γραμματέα Δήμου Αχαρνών, με στοιχεία επικοινωνίας: τηλ.2102415538, email: general@acharnes.gr, ως Συντονιστή.\nΟ κ. Κρημνιανιώτης, επικεφαλής της ομάδας δεν έκανε τίποτα, εφόσον δεν συζήτησε το δημοτικό συμβούλιο για τροποποίηση του άρθρου 25.\nΠροφανώς ήταν απασχολημένος με τη διοργάνωση Ελληνοϊορδανικής συνάντησης για τη δημιουργία Ελληνοϊρδανικού Κέντρου Επενδύσεων και τη διοργάνωση Ελληνοϊορδανικού Επιχειρηματικού Συνεδρίου, (κλικ εδώ), μετά την επιτυχία του επιχειρηματικού συνεδρίου για επενδύσεις στο Κουρδιστάν!! (κλικ εδώ), (κλικ εδώ)\nΣτη συνεδρίαση του δημοτικού συμβουλίου της 29/12/2011, τρεις μήνες μετά την ακύρωση της απόφασης της Αποκεντρωμένης Διοίκησης Αττικής, έγινε συζήτηση για το νεκροταφείο. Το θέμα δεν υπήρχε στην ημερήσια διάταξη, αλλά συζητήθηκε ως έκτακτο, παράνομα, μετά τα θέματα της ημερήσιας διάταξης.\nΣτις 28/12/2011 δημοσιεύτηκε απόφαση δημάρχου με την οποία αφαιρέθηκε η εποπτεία από τον Θεόδωρο Χαραλαμπίδη και αναλήφθηκε από το δήμαρχο.!\nΑφαίρεση αρμοδιότητας εποπτείας του νεκροταφείου από τον αντιδημάρχου Θ. Χαραλαμπίδη και ανάληψη αρμοδιότητας από το δήμαρχο\nΗ ανάθεση στον κ. Χαραλαμπίδη ήταν από 1/1/2011, ανανεώθηκε την 1/12/2011, (κλικ εδώ) αλλά αφαιρέθηκε στις 28/12/2011. Ο λόγος αυτής της ενέργειας δεν έγινε γνωστό, αν και στο παρασκήνιο γίνεται λόγος για παρατάσεις παραμονής νεκρών σε τάφους, για πώληση τάφων κ.α.\nΌπως παρατηρείται στο ανωτέρω βίντεο γίνεται τροποποίηση επουσιωδών σημείων του κανονισμού για να διευκολύνουν χειρισμούς του δημάρχου για αντιμετώπισης των προβλημάτων με την κατασκευή μνημείων και του ανάματος των καντηλιών.\n2413.Τροποποίηση της απόφασης 188 του Δ.Σ. στα άρθρα 23 και 25\nΤο πρώτο μέρος της τροποποίησης αναφέρεται σε:\nΗ είσοδος των οχημάτων των εργολάβων επιτρέπεται μόνο τις ώρες 07:30–10:00. Πριν την είσοδο του οχήματος θα ενημερώνεται το τηρούμενο από την υπηρεσία βιβλίο με όλα τα απαραίτητα στοιχεία του εισερχόμενου οχήματος και των επιβαινόντων σε αυτό, οι οποίοι υποχρεωτικώς θα το συνυπογράφουν. Σε διαφορετική περίπτωση θα επιβάλλεται διοικητικό πρόστιμο ποσού ύψους τριών χιλιάδων ευρώ (3.000,00€) η οποία θα βαρύνει αποκλειστικά το υπεύθυνο εκτέλεσης των εργασιών θα συνιστά δε πειθαρχική παράβαση σε βάρος του υπαλλήλου που ενήργησε τον έλεγχο σύμφωνα με τις κείμενες κάθε φορά διατάξεις.\nΣύμφωνα με την απόφαση Υπουργείου Εσωτερικών35535/14-12-2011:\n35535_14122011 Επιβολή εργολαβικού δικαιώματος\nδε μπορεί να επιβληθεί εργολαβικό δικαίωμα. Αν επιβληθεί διοικητικό πρόστιμο θα γελάσει κάθε πικραμένος γιατί θα ακυρωθεί!! Θυμηθείτε το.\nΓ. Κατά τα λοιπά ο Κανονισμός Λειτουργίας Δημοτικών Κοιμητηρίων όπως αυτός ψηφίστηκε με την υπ’ αρ. 188/2011 απόφαση Δημοτικού Συμβουλίου Αχαρνών παραμένει ως έχει.\nΔεν έγινε κατανοητό από το δήμαρχο ότι αρκετά σημεία του Κανονισμού έχουν ακυρωθεί με το υπ’ αριθ. 35129/31962/5.10.11 έγγραφο της Αποκεντρωμένης Διοίκησης Αττικής, όπως διευκρινίστηκε με το 42352/39180/24-11-2011 έγγραφό της.\nΜάγος δεν είμαι, αλλά θα ακυρωθεί όλος ο κανονισμός σύντομα.\nΟι αναταράξεις στο νεκροταφείο συνεχίστηκαν ή έξω από το νεκροταφείο ή στο αστυνομικό τμήμα! Έτσι αναγκάστηκε ο δήμαρχος να φέρει θέμα και στο επόμενο δημοτικό συμβούλιο.\nΈκτακτο όπως πάντα και να συζητείται, παράνομα, μετά τα θέματα της ημερήσιας διάταξης.\nΑκούστε την εισήγηση της κυρίας Χριστοπούλου, προέδρου της Επενδυτικής Αχαρνών.\nΣτην ομιλία της υποστηρίζει ότι πρέπει να τηρείται ο νόμος και η Αποκεντρωμένη Διοίκηση Αττικής έχει εγκρίνει την απόφαση 188/2011 του δημοτικού συμβουλίου.\nΘα συμφωνούσε κανείς με την κ. Χριστοπούλου για την εφαρμογή του νόμου, αν και η ίδια εφάρμοζε την 42352/39180/24-11-2011 απόφαση της Αποκεντρωμένη Διοίκησης Αττικής που καταργούσε κάποια σημεία του Κανονισμού που υποστηρίζει ότι πρέπει να εφαρμόζει.\nΗ Αποκεντρωμένη Διοίκησης Αττικής έκανε ερώτημα στο Υπουργείο Εσωτερικών για το εργολαβικό τέλος και το υπουργείο απάντησε με την 35535/14-12-2011, με την οποία καταργεί την επιβολή εργολαβικού τέλους. Συνεπώς εφαρμόζει έγκριση του Κανονισμού από την Αποκεντρωμένη Διοίκησης Αττικής για διατάξεις που έχουν καταργηθεί από την υπερκείμενη της Διοίκησης Αρχή.\nΑναφέρθηκε σε παραβάσεις που έκαναν στο παρελθόν και κάνουν μέχρι σήμερα εργολήπτες κατασκευής τάφων. Τους τελευταίους μήνες της περιόδου Φωτιάδη η κ. Χριστοπούλου ήταν δημοτική σύμβουλος τυπικά της παράταξης Φωτιάδη. Δεν αναφέρθηκε στο παρελθόν καθόλου για παραβάσεις όταν η τότε δημοτική αρχή πούλησε τότε παράνομα όλους τους τάφους τριετούς ταφής και επέκτεινε παράνομα το νεκροταφείο, ενέργεια για την οποία επιβλήθηκε πρόστιμο στο δήμο. Από τον Ιούνιο του 2011 είχε αναφερθεί σε παρανομίες στο νεκροταφείο χωρίς να φέρει στο δημοτικό συμβούλιο μέχρι σήμερα στοιχεία.\nΓια το θέμα της αφής των καντηλιών η κ. Χριστοπούλου επικαλείται την απόφασηΣτΕ 1334/2003.\nΗ σύμβαση μεταξύ Δήμου και τρίτου για την αφή των κανδηλιών στο δημοτικό νεκροταφείο, αφορά παραχώρηση δημοσίας υπηρεσίας, και είναι διοικητική. Η διαφορά από την αμφισβήτηση της νομιμότητας πράξεων αναγομένων στη διενέργεια σχετικού διαγωνισμού, αποτελεί ακυρωτική διαφορά, για την οποία είναι αρμόδιο το Συμβούλιο της Επικρατείας. (ΣτΕ 1334/2003)\nΗ κ. Χριστοπούλου αναφέρεται σε διαγωνισμό που κάνει ο δήμος για παραχώρηση υπηρεσίας σε τρίτους. Αυτό όμως δεν ισχύει στο δήμο Αχαρνών, γιατί δεν έχει γίνει ανάθεση με διαγωνισμό για την αφή των καντηλιών. Αντιθέτως η Αποκεντρωμένη Διοίκησης Αττικής με το υπ’ αριθ. 35129/31962/5.10.11 έγγραφο της για το θέμα της αφής των καντηλιών αναφέρει:\n–Επειδή καθορίζεται δικαίωμα αφής κανδηλιών, η οποία ωστόσο αφή αποβλέπει στην απόδοση τιμής προς τους νεκρούς, υπόθεση αυστηρά προσωπική και προαιρετική που δεν εξυπηρετεί κανένα σκοπό δημοσίου συμφέροντος και συνεπώς δεν συνιστά παραχώρηση δημόσιας υπηρεσίας, άρα δεν μπορεί να περιέλθει στην αρμοδιότητα διοικητικού οργάνου και να αποτελέσει αντικείμενο κανονιστικής ρυθμίσεως (ΣτΕ 758/2006 & 2929/2006).\nΑυτή είναι η άποψη του Συμβουλίου της Επικρατείας τρία χρόνια αργότερα από την απόφαση του ΣτΕ του 2003 που επικαλείται η κ. Χριστοπούλου, η οποία σημειωτέον αναφέρεται σε άλλο αντικείμενο.\nΗ κ. Χριστοπούλου αναφέρεται στο άρθρο 18 του νόμου 2523/77, ο οποίος σημειωτέον έχει τροποποιηθεί :\nΗ παρ. 1 του άρθρου 18 αντικαταστάθηκε από το άρθρο 3 παρ. 2δ του Ν 3943/2011 (ΦΕΚ Α’ 66/31.3.2011), ισχύς από τη δημοσίευση του νόμου στην ΕτΚ. Η αντικατασταθείσα περίοδος όριζε: «1. Αδίκημα μη απόδοσης ή ανακριβούς απόδοσης στο Δημόσιο του φόρου προστιθέμενης αξίας, του φόρου κύκλου – εργασιών και των παρακρατούμενων και επιρριπτόμενων φόρων, τελών ή εισφορών διαπράττει ο φορολογούμενος ο οποίος προκειμένου να αποφύγει την πληρωμή αυτών δεν απέδωσε ή απέδωσε ανακριβώς τους άνω φόρους, τέλη ή εισφορές ή συμψήφισε ή εξαπατώντας τη φορολογική αρχή έλαβε επιστροφή ΦΠΑ, τιμωρούμενος:»\nΠροφανώς η αναφορά γίνεται για εκείνους που ασχολούνται με την αφή των καντηλιών με αμοιβή. Πράγματι αν κάποιος ασχολείται επαγγελματικά με κάποιο έργο οφείλει να τηρεί βιβλία εσόδων – εξόδων και να κόβει αποδείξεις παροχής υπηρεσιών, εισπράττοντας και αποδίδοντας το σχετικό ΦΠΑ.\nΑυτή την απόδειξη που έχει εκδώσει η Επενδυτική Αχαρνών :\nΣτο ποσό που εισπράχθηκε από μια Ανώνυμη Εταιρεία περιέχεται ΦΠΑ;\nΕίναι μέσα στις δραστηριότητες της εταιρείας η ηχητική κάλυψη εκδηλώσεων;\nΣε ποιο άρθρο του 2523 εμπίπτει αυτή η περίπτωση; Έχει εφαρμογή το άρθρο 20 σε αυτή την περίπτωση για αυτές τις παραβάσεις; (κλικ εδώ), (κλικ εδώ)\nΣτη συνέχεια το λόγο έλαβαν οι δημοτικοί σύμβουλοι Σ.Ελευθεριάδης και Π. Πολυμενέας.\nΑκούστε και την άλλη άποψη από τον Πασχάλη Βραμπάκη, που κατασκευάζει μνημεία τάφων στο νεκροταφείο Αχαρνών.\nΑπό την ομιλία του κ. Βραμπάκη προέκυψαν κάποια θέματα που θα τα εξετάσει η ΕΔΕ που έχει προκαλέσει ο κ. δήμαρχος, όπως ανακοίνωσε.\nΣτη συνέχεια έλαβαν το λόγο δημότισσες Αχαρνών που ασχολούνται με την αφή των καντηλιών που εξιστόρησαν τα συμβαίνοντα στο νεκροταφείο.\nΤελικά το δημοτικό συμβούλιο αποφάσισε:\nΒΟΧ7ΩΨ8-7ΦΜ-Απόφαση για αφή καντηλιών\nβ) Να επανεξετασθεί το θέμα της αφής των καντηλιών.\nΗ αφή των καντηλιών να γίνεται με κάρτα από τους συγγενείς ή από υπαλλήλους της Επενδυτικής που η σχέση εργασίας τους θα είναι καθορισμένη και απόλυτα νόμιμη.\nγ) Το Δ/Σ της Επενδυτικής Μονομετοχικής Ανώνυμης Εταιρείας Δήμου Αχαρνών, να\nενημερώσει το Δημ. Συμβούλιο σχετικά με το θέμα της αφής καντηλιών και των\nτάφων τριετούς ταφής.\nΠροσπαθώ να φανταστώ τη σκηνή, μια μέρα μετά από μια κηδεία, που συγγενείς ενταφιασμένων θα επιχειρήσουν να ανάψουν τα καντήλια των δικών του ή και φίλων τους. Θα είναι σε μια ουρά για να λάβουν «κάρτα αφής καντηλιών» ή αν δε γνωρίζουν την απόφαση του δημοτικού συμβουλίου και επιχειρήσουν να ανάψουν το καντήλι θα συλλαμβάνονται ή θα τους επιβάλλεται διοικητικό πρόστιμο;\nΑν εγώ δώσω γραπτή εντολή σε κάποιο πρόσωπο να ανάβει το καντήλι στον οικογενειακό μας τάφο θα ζητήσει η δημοτική αρχή να συλληφθεί ή θα παρέμβει ο ΣΔΟΕ;\nΚαι για να μην κάνουμε μόνο κριτική κατά πάντων, αλλά ως δημότες να διατυπώνουμε σκέψεις ή προτάσεις και ας αποφασίσει η δημοτική Αρχή τι θα πράξει.\nΤο νεκροταφείο μέχρι σήμερα ήταν μια εστία μόλυνσης, όχι του περιβάλλοντος. Πρόσωπα που διοικούσαν το νεκροταφείο το έκαναν παζάρι!! Έδιναν ή πούλαγαν τάφους ή παρατάσεις παραμονής νεκρών στον τάφο και ένα σωρό άλλα, όπως διαδίδονται και υπονοούνται στο δημοτικό συμβούλιο. Επειδή όμως η λάσπη πέφτει επί δικαίων και αδίκων είναι θετική ενέργεια του δημάρχου να προκαλέσει Ένορκη Διοικητική Εξέταση να καταγραφούν τα γεγονότα και να εντοπιστούν πρόσωπα και καταστάσεις.\nΤα προβλήματα στο νεκροταφείο θα λυθούν αν εφαρμοστεί αυστηρά ο νόμος. Αν ο κανονισμός λειτουργίας του νεκροταφείου είναι σύννομος. Το δημοτικό συμβούλιο πρέπει να ψηφίζει κανονισμούς που να είναι συμβατοί και με το νόμο και τα έθιμα και το θρησκευτικό συναίσθημα των συγγενών των νεκρών.\nΔε μπορεί ένας κανονισμός λειτουργίας να στήνεται στα μέτρα των δημοτικών αρχόντων και της Επενδυτικής, που ενώ δημιουργήθηκε να μη χάσουν τη δουλειά τους 10 εργαζόμενοι, έγινε παραμάγαζο και της προηγούμενης δημοτικής αρχής και της παρούσας.\nΤο νεκροταφείο, σύμφωνα με το νόμο, πρέπει να έχει ανταποδοτικά τέλη, πράγμα το οποίο καμία δημοτική αρχή δεν έλαβε υπόψη.\nΣτα νεκροταφεία των πόλεων υπάρχει σοβαρό πρόβλημα χώρων ταφής. Σύμφωνα με το νόμο πρέπει να υπάρχουν τμήματα νεκροταφείου, όπου να γίνονται ταφές ανάλογα με το θρήσκευμα των θανόντων. Για παράδειγμα στους μουσουλμάνους δεν είναι νοητή η εκταφή του νεκρού. Δεν κατασκευάζουν πολυτελή μνημεία. Σε άλλες θρησκείες υπάρχουν άλλα ταφικά έθιμα. Στους πολίτες ποντικής καταγωγής ο τάφος είναι σημαντικός για τη ζωή τους. Όταν ήρθαν οι πρώτοι Έλληνες ποντιακής καταγωγής, πρώτα αγόρασαν τάφο και μετά έχτισαν σπίτι. Υπάρχουν πολλοί, που για λόγους δικούς τους δε δηλώνουν οπαδοί καμίας θρησκείας, Επιθυμία τους συγγενών τους είναι να γίνει πολιτική κηδεία, όπως γίνονται και πολιτικοί γάμοι. Πρέπει να υπάρχει κατάλληλη αίθουσα στο νεκροταφείο, κατ’ αντιστοιχία με την εκκλησία. Όλα αυτά πρέπει να τα λαμβάνουν υπόψη οι δημοτικές αρχές και να κάνουν τους αναγκαίους σχεδιασμούς.\nΓύρω από το θέμα του θανάτου και της ταφής, υπάρχουν μεγάλα ή μικρά οικονομικά συμφέροντα. Τα γραφεία κηδειών που σήμερα λέγονται γραφεία τελετών. Η κηδεία (φροντίδα) για το νεκρό έγινε τελετή!! Το νεκροταφείο με το στολισμό της εκκλησίας, τη χορωδία ή μη, την ιεροτελεστία με παπά, αρχιμανδρίτη ή Μητροπολίτη. Και τελικά ο τάφος. Ένας μεγάλος αριθμός προσώπων ή θεσμών συντηρείται από το γεγονός του θανάτου.\nΚοντά σε αυτά η δήμος που νοικιάζει χώρο ταφής για τρία ή κάτι χρόνια και επ’ αόριστο με οικογενειακούς τάφους. Και αυτός μέσα στο παιχνίδι της συναλλαγής και του κέρδους, αντί της ανταποδοτικότητας.\nΓια το θέμα των ταφικών μνημείων ο νόμος είναι ξεκάθαρος. Ο δήμος παραχωρεί έναντι μισθώματος το χώρο ταφής σε συγγενείς του νεκρού. Για την παραχώρηση αυτή υπάρχει ένα τέλος, το οποίο πρέπει να υπάρχει για την διαχείριση του περιβάλλοντος χώρου και τη λειτουργικότητά του. Επίσης πρέπει να υπάρχει τέλος για τα ετήσια λειτουργικά έξοδα του νεκροταφείου. Αυτά πρέπει να προσδιορίζονται κάθε χρόνο από τη δημοτική αρχή με τεκμηριωμένα στοιχεία και με βάση αυτά να ορίζονται τα ανταποδοτικά τέλη, προκειμένου να είναι σύννομα.\nΓια λόγους αισθητικής του χώρου, που να μην προσβάλλεται το θρησκευτικό συναίσθημα και η καλαισθησία τού χώρου πρέπει να καθορίζονται τύποι ταφικών μνημείων με περίπου ενιαία εμφάνιση. Το ποιος θα κατασκευάσει το μνημείο, μέσα στις εγκεκριμένες προδιαγραφές, είναι σύμφωνα με το νόμο δικαίωμα των συγγενών των ταφέντων.\nΟ καλλωπισμός των τάφων και η αφή των καντηλιών είναι υποχρέωση των συγγενών των νεκρών. Δικαίωμά τους είναι, σύμφωνα με το νόμο να αποφασίζουν ποιος θα αναλάβει αυτό το καθήκον με αμοιβή ή χωρίς. Αν τα έθιμα του λαού είχαν παραμείνει όπως παλιά που υπήρχαν οι μοιρολογίστρες και θα πήγαιναν να κλαίνε στον τάφο θα ζήταγε δικαίωμα («μίζα» ) μοιρολογίστρας ο δήμος;\nΕπειδή όμως η αφή των καντηλιών έχει γίνει επάγγελμα, όπως το γραφείο τελετών, είναι νόμιμο η πολιτεία, όχι ο δήμος, να ζητάει ότι απαιτείται για κάθε επάγγελμα, την καταβολή φόρων. Επειδή το επάγγελμα ασκείται στο χώρο του νεκροταφείου ο δήμος οφείλει να τηρεί μια τάξη, να μην υπάρχει διαγκωνισμός ποιος θα «χτυπήσει» τον πελάτη, ποιος θα χρησιμοποιεί το λάδι του διπλανού τάφου για την άσκηση του επαγγέλματός του. Αναγκαίο λοιπόν είναι να θέσει κανόνες επαγγελματικής συμπεριφοράς. Τη συμπεριφορά αυτή πρέπει να την ελέγχει με το κατάλληλο προσωπικό του δήμου. Επομένως είναι λογικό να υπάρχει ένα ανταποδοτικό τέλος για εκείνους που ασκούν το επάγγελμα.\nΑν υπάρχουν εκτός από μεμονωμένα άτομα και εταιρίες, ιδιωτικού ή δημοσίου δικαίου, σύμφωνα με την Επιτροπή Ανταγωνισμού που είναι από το ρόλο της θεματοφύλακας της εύρυθμης λειτουργίας της αγοράς και εγγυάται την εφαρμογή του δικαίου του ανταγωνισμού, ως ανεξάρτητη αρχή, δε μπορεί να έχουν δεσπόζουσα θέση στην αγορά.\nΕιδικά στην περίπτωσή του νεκροταφείου η Ανώνυμη Εταιρεία Επενδυτική Αχαρνών, παρότι μόνος μέτοχος είναι ο δήμος Αχαρνών, δεν πρέπει, σύμφωνα με το νόμο, να έχει διαφορετική μεταχείριση από τους ιδιώτες.\nΗ σπουδή της στο νεκροταφείο, προφανώς από καλή διάθεση, να βάλει τάξη το χάος του νεκροταφείου, χωρίς να τηρεί το γράμμα του νόμου, επικαλούμενη ένα μη νόμιμο κανονισμό λειτουργίας του νεκροταφείου έφερε την αναστάτωση στο νεκροταφείο.\nΤι κατά τη γνώμη μου πρέπει να γίνει.\nΟ δήμαρχος σωστά ανέλαβε την ευθύνη εποπτείας του νεκροταφείου και έχει σκοπό να αλλάξει τον Οργανισμό Εσωτερικής Υπηρεσίας, ώστε και τυπικά να έχει την εποπτεία του και οργανωτικά. Άμεσα πρέπει να μελετήσει με ειδικούς σε νομικά θέματα και θέματα διαχείρισης του νεκροταφείου την αλλαγή του Κανονισμού Λειτουργίας του Νεκροταφείου. Επίσης πρέπει να κοστολογήσει τη διαχείριση του νεκροταφείου και να προσδιορίσει σωστά τα ανταποδοτικά τέλη. Τέλος η σωστή λειτουργία του νεκροταφείου δεν μπορεί να γίνει χωρίς τη μηχανοργάνωσή του νεκροταφείου και τη σύνδεσή του με την οικονομική υπηρεσία του δήμου.\nΤο νεκροταφείο είναι ένας χώρος που ανασταίνει πολιτικά αυτούς που κάνουν χρηστή διαχείριση και θάβει αυτούς που θεωρούν ότι είναι χώρος πολιτικής εκμετάλλευσης\nΝεκροταφείο Αχαρνών. Θα μπει επιτέλους τάξη;\nPosted by koszig στο 27 Ιανουαρίου 2012\nΣτο δήμο Αχαρνών υπάρχουν δύο νεκροταφεία ή κοιμητήρια, το παλαιό στην οδό Λιοσίων και το νέο στην περιοχή του Πλάτωνα.\nΜε την 621/1972 απόφασή του το δημοτικό συμβούλιο του δήμου Αχαρνών συνέταξε τον πρώτο κανονισμό λειτουργίας του Νέου Νεκροταφείου στην περιοχή του Πλάτωνα. Για το παλαιό νεκροταφείο δεν αναφέρεται κάποιος κανονισμός. Πιθανόν ο κανονισμός αυτός αναλογικά να ίσχυε και για το παλαιό νεκροταφείο.\nΟ κανονισμός λειτουργίας του νεκροταφείου τροποποιήθηκε με τις αποφάσεις 182/77, 693/79, 244/85, 162/91, 303/2002, 698/07 και επί δημαρχείας Ντούρου τροποποιήθηκε με τις αποφάσεις 188/2011 και 262/2011.\nΗ διαχείριση του νεκροταφείου γίνεται σύμφωνα με τους νόμους:\nA.N. 445_68 (ΦΕΚ 130 τ΄. Α) Περί ενταφιασμού νεκρών\nΑ.Ν. 582_68 Περί δημοτικών κοιμητηρίων\nΠ.Δ. 210_75 Ταρίχευση και μεταφορά νεκρών\nΝ. 547 _77 τ.Α΄ Διοίκηση μη ενοριακών ναών κοιμητηρίων\nΦΕΚ 424_78 Όροι ιδρύσεως νεκροταφείων\nΚΑΝΟΝΙΣΜΟΣ ΕΚΚΛΗΣΙΑΣ ΕΛΛΑΔΟΣ 8_1979\nκαι το νόμο 3463/2006 («Καποδίστριας»)\nΙ. Οι δημοτικές και οι κοινοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της επικουρικότητας και της εγγύτητας, με στόχο την προστασία, την ανάπτυξη και τη συνεχή\nβελτίωση των συμφερόντων και της ποιότητας ζωής της τοπικής κοινωνίας.\n1. Δήμος ή Κοινότητα μπορεί να συστήσει δημοτική ή κοινοτική κοινωφελή επιχείρηση με σκοπό την οργάνωση λειτουργιών ή δραστηριοτήτων και την παροχή υπηρεσιών συναφών ή συνδεόμενων με τις αρμοδιότητές τους, που αναφέρονται στους τομείς της κοινωνικής προστασίας και αλληλεγγύης, της παιδείας, του πολιτισμού, του αθλητισμού και του περιβάλλοντος, με εξαίρεση την καθαριότητα των κοινόχρηστων χώρων\nκαι την αποκομιδή των απορριμμάτων, τη δημιουργία και συντήρηση πρασίνου και τη λειτουργία κοιμητηρίων και κέντρων αποτέφρωσης νεκρών.\nΤο άρθρο 36 του Π.Δ. 410/95 (Δημοτικός και Κοινοτικός Κώδικας) επέτρεπε την ανάθεση ασκήσεως αρμοδιοτήτων σε άλλα νομικά πρόσωπα. Στη διάταξη αυτή στηρίχτηκε η δημιουργία της ΔΕΝΔΑ\nΑυτή ήταν η δράση της ΔΕΝΔΑ, όπως έχει καταγραφεί μεταξύ 2007-2010, την περίοδο δημαρχείας Παναγιώτη Φωτιάδη.\nΓια όλα αυτά καμία αναφορά από την παρούσα δημοτική Αρχή. Δεν άκουγε, δε διάβαζε, δε μίλαγε. Στο προεκλογικό της πρόγραμμα δεν υπήρξε η λέξη Νεκροταφείο, δεν έγινε αναφορά για τις αθλιότητες που είχαν γίνει στο νεκροταφείο.\nΕυκαιρία με τις παρακάτω αναφορές να ενημερωθούν όλοι οι δημοτικοί σύμβουλοι.\n(κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ),\nΝα έρθουμε τώρα και στη δημοτική Αρχή του Σωτήρη Ντούρου.\n(κλικ εδώ), (κλικ εδώ), (κλικ εδώ), (κλικ εδώ).\nΤο «κουμάντο» στο νεκροταφείο έκανε η Δημοτική Επιχείρηση Νεκροταφείου Δήμου Αχαρνών, έπειτα η Επενδυτική Αχαρνών. Πάντοτε κύριο λόγο είχαν άνθρωποι ποντιακής καταγωγής. Το νεκροταφείο έδινε ψήφους και όχι μόνο!!\n3.2.2 Γραφείο Διαχείρισης Δημοτικών Κοιμητηρίων\ni. Συντάσσει τις απαραίτητες καταστάσεις των εισπραχθέντων, τηρεί τα υπό του Νόμου προβλεπόμενα βιβλία, συμβόλαια κτλ. των Δημοτικών Κοιμητηρίων .\nvi. Τηρεί τις διαδικασίες και αρχεία που σχετίζονται µε τις οικονομικές δοσοληψίες των πολιτών ως προς τη λειτουργία των Δημοτικών Κοιμητηρίων και συνεργάζεται µε τις οικονομικές υπηρεσίες του Δήμου για την απόδοση των εισπραττομένων ποσών.\nvii. Μεριμνά για την τήρηση των διαδικασιών και αρχείων που σχετίζονται με τις οικονομικές δοσοληψίες των πολιτών ως προς τη λειτουργία των Δημοτικών Κοιμητηρίων και την απόδοση των εισπραττομένων ποσών σύμφωνα με τις διαχειριστικές διαδικασίες του Δήμου.\n1.1.4. Γραφείο Συντήρησης Κοιμητηρίων\ni. Επιμελείται για την πιστή εφαρμογή του κανονισμού των Δημοτικών Κοιμητηρίων.\niii. Τηρεί τις διαδικασίες λειτουργίας των Δηµοτικών Κοιµητηρίων σύµφωνα µε τις ισχύουσες διατάξεις και του ειδικότερους κανονισµούς λειτουργίας του ∆ήµου.\niv. Μεριµνά για τη δημιουργία και λειτουργία κέντρων αποτέφρωσης νεκρών, καθώς και για τη χορήγηση άδεις ταφής και αποτέφρωσης νεκρών.\nv. Συγκροτεί, οργανώνει και συντονίζει τα συνεργεία του Τµήµατος.\nvi. Μεριµνά για την τήρηση των διαδικασιών και αρχείων καταγραφής των κάθε είδους πληροφοριακών στοιχείων που σχετίζονται µε τη λειτουργία των Δηµοτικών Κοιµητηρίων.\nvii. Μεριµνά για την καθαριότητα, ευπρέπεια, διακόσµηση των χώρων των Δημοτικών Κοιµητηρίων καθώς, για τη συντήρηση / κατασκευή των τάφων και των λοιπών τεχνικών υποδομών και πρασίνου των Δημοτικών Κοιµητηρίων και για την εκτέλεση εργασιών ταφής – εκταφής\nviii. Μεριμνά για τη σύνταξη ή συμμετοχή στη σύνταξη κανονισμών λειτουργίας των Δημοτικών Κοιμητηρίων.\nΟ Κανονισμός Λειτουργίας του Νεκροταφείου ψηφίστηκε στις 14/6/2011.\nβ) Η παραχώρηση ιδιαίτερου δικαιώματος ταφής εκ μέρους του Δήμου, αποτελεί διοικητικής φύσεως παραχώρηση αδείας χρήσεως δημοτικού πράγματος, οι δε σχετικές προς τούτο πράξεις του Δήμου συνιστούν εκτελεστές διοικητικές πράξεις.\nγ) Ο χώρος επί του οποίου παραχωρείται δικαίωμα χρήσεως δεν αποτελεί περιουσιακό στοιχείο του προσώπου προς το οποίο έγινε η παραχώρηση και δεν είναι επιδεκτικός οποιασδήποτε μεταβίβασης προς τρίτους με πράξεις ζωής ή αιτία θανάτου.\nΣτο άρθρο 18 (Οστεοφύλαξη)\nμεταξύ άλλων αναφέρεται΅:\n…Σε κάθε μαρμάρινη οστεοθήκη επιτρέπονται να τοποθετούνται τα οστά μόνο ενός νεκρού. Δεν επιτρέπεται η παραχώρηση οστεοθήκης σε δύο ή περισσότερα ταυτοχρόνως πρόσωπα.\nΣε τάφους τριετούς ταφής νέου τύπου επιτρέπονται στον ίδιο τάφο να θάβουν ένα πάνω στον άλλο μέχρι τρεις νεκρούς. Τα οστά μελών της ίδιας οικογένειας δε μπορούν να βρίσκονται στην ίδια μαρμάρινη οστεοθήκη!!\nΚαι αν αυτός που έχει τη διαχείριση των μαρμάρινων οστεοθηκών «τα πάρει» και τοποθετήσει τα οστά δύο μελών της ίδιας οικογένειας τι θα γίνει αν αποκαλυφθεί η παρατυπία; Θα ξεχωρίσουν τα οστά του ενός από το άλλο μέλος;; Η χαζομάρα σε όλο της το μεγαλείο. Και η δημιουργία προϋποθέσεων για «λάδωμα». Τα κλειδιά της οστεοθήκης πρέπει να έχει αυτός που την «ενοικιάζει».\nΤο άρθρο 20 αναφέρει:\nΌπως θα φανεί στη συνέχεια τέλη και δικαιώματα αναφέρονται στα άρθρα 21, 25 και 26.\nΑπό την 14/6/2011 μέχρι 30/12/2011 εισπράχθηκαν στο νεκροταφείο τέλη ή δικαιώματα 1018.\nΣύμφωνα με το προαναφερόμενο άρθρο 20 η είσπραξη των τελών και των δικαιωμάτων και λοιπών εσόδων γίνεται από τους εξουσιοδοτημένους υπαλλήλους από τον Δήμαρχο. Ποιος είναι ο εξουσιοδοτημένος υπάλληλος από το δήμαρχο. Ποιος έδωσε το νόμιμο δικαίωμα, μετά την 11 Νοεμβρίου που ψηφίστηκε ο ΟΕΥ, στην Επενδυτική Αχαρνών να εισπράττει τέλη από το νεκροταφείο;\nΓιατί εισπράττει η Επενδυτική Αχαρνών τέλη και δικαιώματα για τη φύλαξη οστών; Ποιος αρμόδιος δημοτικός υπάλληλος όφειλε να τα εισπράξει; Τι άλλα περιέχουν τα 37 γραμμάτια που εκδόθηκαν τις πέντε πρώτες μέρες του 2012.\nΠόσες τέτοιες αποδείξεις έχουν κοπεί; Και 137 αντιστοιχούν σε άδεια εισόδου και δικαίωμα κατασκευής τάφους. Ποιο είναι το ονοματεπώνυμο του εισπράξαντος;\nΙεροί Ναοί Κοιμητηρίων\nγ) Τα έσοδα των Ναών τούτων, των οποίων η διαχείρισις γίνεται κατά τας περί διοικήσεως και διαχειρίσεως της Δημοτικής και Κοινοτικής περιουσίας κειμένας διατάξεις, διατίθενται αποκλειστικώς και μόνον δια την λειτουργίαν και συντήρησιν και εις καλήν κατάστασιν διατήρησιν του Ναού και τας ανάγκας αυτού. Εν περιπτώσει, καθ’ ην υπάρχουσι περισσεύματα, ταύτα διατίθενται υπέρ Δημοτικών ή Εκκλησιαστικών Ευαγών Ιδρυμάτων της περιφερείας του Δήμου ή της Κοινότητος, τοιούτων δε μη υπαρχόντων εντός της περιφερείας του Δήμου ή της Κοινότητος, διατίθενται υπέρ των Ιδρυμάτων της Ι.Μητροπόλεως.\n5) Η πλήρωσις των κατά την προηγουμένην παράγραφον θέσεων ενεργείται προκειμένου περί των Εφημεριών και Διακόνων δι’ αποφάσεως του οικείου Μητροπολίτου, προκειμένου δε περί των λοιπών (Ιεροψαλτών και Νεωκόρων) δια κοινής αποφάσεως του Μητροπολίτου και του οικείου Δημάρχου ή του Προέδρου της Κοινότητας. Ο βασικός μισθός μετά των προσαυξήσεων και των επιδομάτων του κατά την παρούσαν παράγραφον προσωπικού καθορίζεται κατά τας εκάστοτε περί μισθοδοσίας Εφημερίων, ιεροψαλτών και νεωκόρων, των ενοριακών Ναών ισχύουσας διατάξεις και καταβάλλεται εκ των εσόδων των Ιερών Ναών των Κοιμητηρίων.\nΣτο άρθρο 25 του κανονισμού αναφέρεται:\n12. Δικαίωμα νεκρώσιμης ακολουθίας ή άλλου τύπου επικήδειας τελετής 120,00 ευρώ.\nΣτο παραπάνω τιμολόγιο η είσπραξη γίνεται από την Εκκλησία. Ο νόμος λέει ότι την οικονομική διαχείριση την έχει ο δήμος αν έχει πληθυσμό άνω των 50.000 κατοίκων. Ποιος κανόνισε αυτό το τιμολόγιο και τι θα παίρνει ο καθένας;\nΓια τα κεριά και τα λιβάνια για τους ναούς των Κοιμητηρίων το Ελεγκτικό Συνέδριο έχει σχετική απόφαση!!\nΝαοί Κοιμητηρίων. – Ελεγκτικό Συνέδριο\nΣτο άρθρο 24 του Κανονισμού Λειτουργίας των νεκροταφείων αναφέρεται:\nΕπιβολή, βεβαίωση και είσπραξη τελών και δικαιωμάτων.\nΑς δούμε τι έχει εισπράξει ο δήμος ως τέλη και δικαιώματα.\nΣτον κωδικό 0411 «Δικαίωμα σύστασης οικογενειακού τάφου» υπάρχει για το 2011 ποσό 114.165,52 €. Αν για κάθε τάφο Γ’ Κατηγορίας η τιμή είναι 4.500 €, τότε το ποσό αυτό αντιστοιχεί σε 25 τάφους. Προφανώς είναι τάφοι της περιόδου Φωτιάδη που παραχωρήθηκαν και πληρώθηκαν σε σύνολο ή μερικά το 2011. Τρεις από αυτούς πιθανόν να παραχωρήθηκαν το 2011, ένας με απόφαση δημοτικού συμβουλίου, δύο ή περισσότεροι με απόφαση δημάρχου.\nΣτον ίδιο κωδικό το 2010 657.309,24 € που αντιστοιχούν σε 146 τάφους.\nΣτον κωδικό 0412 «Δικαίωμα ενταφιασμού» υπάρχει για το 2011 ποσό 114.165,52 € που αντιστοιχεί σε 480 ταφές περίπου\nΣτον ίδιο κωδικό το 2010 35. 651 € που αντιστοιχεί σε 324 ταφές περίπου. Φαίνεται ότι το 2011 έπεσε θανατικό, ή ότι δεν πληρώθηκαν όλες οι ταφές το 2010;\nΣτον κωδικό 0413 «Δικαίωμα ανανέωσης (παράτασης χρόνου ταφής)» υπάρχει για το 2011 ποσό 38.637,00 € που αντιστοιχεί σε 350 παρατάσεις ( με υπολογισμό μέσου όρου μεταξύ ανανέωσης ενός εξαμήνου, 45 € και τεσσάρων εξαμήνων 195 €). Το χρόνο αυτό υπεύθυνος του νεκροταφείου ήταν ο αντιδήμαρχος Θεόδωρος Χαραλαμπίδης.\nΣτον ίδιο κωδικό το 2010 7.801 € που αντιστοιχεί σε 70 παρατάσεις. Το χρόνο αυτό υπεύθυνος του νεκροταφείου ήταν ο Ματθαίος Θεοδωρίδης\nΣτον κωδικό 0414 «Τέλος ανακομιδής» υπάρχει για το 2011 ποσό 6.676,0 € που αντιστοιχεί σε 148 εκταφές.\nΣτον ίδιο κωδικό το 2010 3.262 € που αντιστοιχεί σε 72 εκταφές. Τελικά πολλοί μπαίνουν στο χώμα, αλλά λίγοι βγαίνουν!!\nΣτον κωδικό 0415 «Δικαιώματα από τη χρήση οστεοφυλακίων» υπάρχει για το 2011 ποσό 8.028,54 €\nΣτον ίδιο κωδικό το 2010 ποσό 3.327 €\nΣτον κωδικό 0416 «Δικαιώματα ιεροπραξιών» υπάρχει για το 2011 ποσό 2.650,0 €.\nΑν θεωρηθούν ιεροπραξίες τα δικαιώματα νεκρώσιμης ακολουθίας που από τα 120 τα 95 εισπράττει η Μητρόπολη, τότε με 25 € που μένουν στο δήμο το ποσό που εισπράχθηκε αντιστοιχεί σε 106 κηδείες. Οι υπόλοιποι 374 πήγαν αδιάβαστοι. Που χάθηκαν τα λεφτά;\nΣτον ίδιο κωδικό το 2010 βρέθηκαν 2.400 €, δηλ. από τις 324 οι 96 πήγαν διαβασμένοι;\nΣτον κωδικό 0417 «Λοιπά έσοδα νεκροταφείων και ιερών ναών» υπάρχει για το 2011 ποσό 37.638,87 €.\nΣτον ίδιο κωδικό το 2010 βρέθηκαν 13.630 €. Το 2010 φαίνεται ότι το νεκροταφείο είχε κεσάτια!!\nΣτον Ιερό Ναό του νεκροταφείου υπάρχει και το «Παγκάρι»\n1. Η διοίκηση και η διαχείριση των μη ενοριακών Κοιμητηριακών Ναών:\nα) Ευαγγελιστρίας στο Παλαιό Κοιμητήριο,\nβ) Αγίου Παντελεήμονος, που λειτουργεί στο Νέο Κοιμητήριο,\nασκείται αποκλειστικά από τον Δήμο σύμφωνα με την ισχύουσα νομοθεσία.\nΧθες, σύμφωνα με μη διασταυρωμένες πληροφορίες, μια υπάλληλος του δήμου στο νεκροταφείο, μια υπάλληλος της Επενδυτικής στο ανθοπωλείο και ένας υπάλληλος της Επενδυτικής άνοιξαν το παγκάρι και μετέφεραν το περιεχόμενο του σε πλαστική λεκάνη στο γραφείο δίπλα στην είσοδο του νεκροταφείου.\nΑυτό με ποιανού εντολή το έκαναν; Είναι εξουσιοδοτημένοι υπάλληλοι από το δήμο να κάνουν αυτές τις ενέργειες;\nΟ Κανονισμός λειτουργίας του νεκροταφείου ψηφίστηκε στις 14/6/2011. Πριν την ψήφιση του κανονισμού ποιοι άνοιγαν το παγκάρι;\nΚανονισμός Λειτουργίας Νεκροταφείου\nΟ κανονισμός στο σύνολό του είναι ακυρώσιμος γιατί δεν έγινε νομότυπα η ψήφισή του στο δημοτικό συμβούλιο.\nΣτην απόφαση του δημοτικού συμβουλίου δεν αναφέρει τον τρόπο ψηφοφορίας (ονομαστική ή όχι) , το αποτέλεσμα της ψηφοφορίας που να φαίνονται οι θετικοί ψήφοι και οι αρνητικοί.\nΟ Δημοτικός Σύμβουλος κος Γκίκας Χρήστος ψήφισε κατά. Αιτιολογώντας των ψήφο του αναφέρει σχετικά: Θα ψήφιζα όλον τον κανονισμό, αλλά ένα άρθρο και μόνο είμαι που με κάνει να μην τον ψηφίζω, διότι εγώ σαν άνθρωπος που γεννήθηκα και μεγάλωσα στο Μενίδι θεωρώ ότι υπάρχουν δύο (2) παράμετροι στο θέμα της ταφής τριών (3) ανθρώπων στον ίδιο διετούς τάφο. Πρώτον ότι δεν το βλέπω σωστό και κατά δεύτερον θεωρώ ότι είναι ένας πλάγιος τρόπος παραχώρησης οικογενειακού τάφου, χωρίς να πληρώσουνε.\nΟ ΠΡΟΕΔΡΕΥΩΝ Βρεττός Μιχάλης\nΟ ΓΡΑΜΜΑΤΕΑΣ —–\nΣτην ψηφοφορία έπρεπε να να υπάρχουν 12 τουλάχιστον θετικές ψήφοι που είναι το ελάχιστο της απόλυτης πλειοψηφίας του αριθμού που απαιτείται για την απαρτία (άρθρο 7 του κανονισμού λειτουργίας του δημοτικού συμβουλίου.\nΌπως φαίνεται στο βίντεο παρόντες ήταν 11 και ο ένας ήταν κατά.\nΑυτή η απόφαση του δημοτικού συμβουλίου εγκρίθηκε ο κανονισμός από την Αποκεντρωμένη Διοίκηση Αττικής και εφαρμόζεται από το δήμο Αχαρνών.\nΑς έρθουμε τώρα σε κάποια άρθρα του κανονισμού που δημιούργησαν προβλήματα στη λειτουργία του.\nΗ Επενδυτική Αχαρνών αναλαμβάνει τα παρακάτω άρθρα:\n2. Υπεύθυνος για την ενημέρωση και κανονική τήρηση των βιβλίων είναι ο Προϊστάμενος του Τμήματος των Κοιμητηρίων.\nΕδώ υπάρχει αναλογία με το ανεγκέφαλο που είπε ο υπουργός Μ. Χρυσοχοϊδης. » Είχα άλλες υποχρεώσεις και δε διάβασα το μνημόνιο «, (κλικ εδώ)\nΜήπως οι ίδιοι χαρακτηρισμοί ισχύουν και για εκείνους τους δημοτικούς συμβούλους που ψήφισαν τον κανονισμό; Πως είναι δυνατόν σε τρία επόμενα άρθρα να αναιρείται το άρθρο αυτό;\n2. Δικαίωμα σφράγισης και αποσφράγισης τάφων:\n3. Δικαίωμα ταφής νεκρού σε τάφους τριετούς χρήσεως ορίζεται για δημότες σε όλες τις ζώνες 110,00 ευρώ και για ετεροδημότες 380,00 ευρώ.\n5. Μίσθωση Μαρμάρινων Οστεοθηκών για 15 έτη:\n8. Δικαίωμα πλύσης οστών 50,00 ευρώ.\n9. Δικαίωμα ετήσιας φύλαξης οστών στο οστεοφυλάκιο δικαιούχων 20,00 ευρώ για δημότες και 40,00 ευρώ για ετεροδημότες.\n10. Δικαίωμα ημερήσιας παραμονής στο νεκροστάσιο από 1 μέχρι 24 ώρες 25,00 ευρώ για δημότες και 40,00 ευρώ για ετεροδημότες.\n11. Δικαίωμα ημερήσιας παραμονής στον ψυκτικό θάλαμο από 1 μέχρι 24 ώρες ορίζεται για τους δημότες σε 50,00 ευρώ και για τους ετεροδημότες σε 65,00 ευρώ προσαυξανόμενα κατά 35,00 ευρώ για κάθε επιπλέον ημέρα.\n13. Δικαίωμα μνημόσυνου 90,00 ευρώ.\n14. Δικαίωμα ιδιωτικής Θείας Λειτουργίας 90,00 ευρώ.\n16. Δικαίωμα άδειας εισόδου εργασίας σε μαρμαρογλύπτες 50,00 ευρώ.\nΣε περίπτωση που η δόμηση του τάφου γίνεται από τους οικείους του νεκρού τα ποσά που θα καταβάλλονται θα είναι τα ίδια.\n17. Δικαίωμα αφής καντηλιών για δημότες 20,00 ευρώ και για ετεροδημότες 25,00 ευρώ. Η χρέωση για την αφή καντηλιών είναι μηναία και αφορά αποκλειστικά και μόνο την αφή. Η είσπραξη δικαιώματος αφής δεν μπορεί να είναι μικρότερη των τριών (3) μηνών.\n18. Δικαίωμα Φύλαξης Οστών σε μεταλλικές Οστεοθήκες για 15 έτη, ορίζεται για δημότες 20,00 ευρώ και για ετεροδημότες 40,00 ευρώ ανά έτος. Δικαίωμα χρήσης κιβωτίου οστών για δημότες 15,00 ευρώ και για ετεροδημότες 35,00 ευρώ.\n19. Δικαίωμα συντήρησης κοινόχρηστων χώρων οικογενειακών τάφων για δημότες 40,00 ευρώ και για ετεροδημότες 60,00 ευρώ.\n20. Δικαίωμα καθαριότητας τάφων τριετούς χρήσεως για τα τρία πρώτα χρόνια ταφής για δημότες 40,00 ευρώ και για ετεροδημότες 60,00 ευρώ.\n21. Δικαίωμα αδιάλυτων 50,00 ευρώ ανά έτος.\nΑφού με το άρθρο 25, παρ. 16 δεν επιτρέπεται «Δικαίωμα άδειας εισόδου εργασίας σε μαρμαρογλύπτες» πως η Επενδυτική εισέπραξε άδεια εισόδου, όπως η απόδειξη που έχει αναρτηθεί προηγουμένως;\nΌλα τα δικαιώματα που αναφέρονται στο άρθρο 25 είναι δικαιώματα και έσοδα του δήμου Αχαρνών. Η παραχώρηση εσόδων του δήμου στην Επενδυτική είναι παράνομη, γιατί είναι έμμεση επιχορήγηση.\nΣύμφωνα με τον κανονισμό λειτουργίας του Κοιμητηρίου\n3. Απαγορεύεται η κατασκευή μνημείων τριετούς χρήσεως όπως και οποιαδήποτε άλλη σχετική εργασία στο Κοιμητήριο από ιδιώτες. Οι εργασίες επισκευής των μνημείων εκτελούνται μόνο από την υπηρεσία των Κοιμητηρίων και όπου αλλού έχει αναθέσει το Δημοτικό Συμβούλιο.\nΣύμφωνα με την παρ. 5 η τοποθέτηση μνημείου είναι υποχρεωτική. Σύμφωνα με την παρ. 3 απαγορεύεται η κατασκευή μνημείων από ιδιώτες. Ποια υπηρεσία του δήμου Αχαρνών σύμφωνα με τον ΟΕΥ είναι καθορισμένη να κατασκευάζει τάφους; Αν δεν υπάρχει πως συμβιβάζεται η συνύπαρξη των παραγράφων 3 και 5;\nΗ παράγραφος 5 είναι πέρα για πέρα παράνομη.\nΣύμφωνα με το άρθρο 4 του Κανονισμού:\nΣύμφωνα με την απόφαση 35535/14-12-11 του Υπουργείου Εσωτερικών\nΤα επιβαλλόμενα ως άνω δικαιώματα ή τέλη, συναρτώνται με την παραχώρηση ιδιαίτερων ιδιωτικών δικαιωμάτων επί ορισμένου χώρου ταφής, εκ μέρους του διοικούντος το κοιμητήριο δήμου. Ως εκ τούτου, υπόχρεοι προς καταβολή των εν λόγω δικαιωμάτων ή τελών καθίστανται αποκλειστικά οι συγγενείς των νεκρών, στους οποίους παρέχονται υπηρεσίες, όπως η διάθεση χώρου για τον ενταφιασμό των προσφιλών τους προσώπων, για την οποία καταβάλλεται ανάλογο δικαίωμα (σύσταση οικογενειακού τάφου, τριετής ταφή). Τα επιβαλλόμενα σχετικά δικαιώματα για τη διάθεση του χώρου, συνάπτονται ευθέως με το δικαίωμα κατασκευής μνημείου επί αυτού (του τάφου), ως εκδήλωση θρησκευτικού σκοπού άρρηκτα συνδεδεμένου, ενόψει των ισχυόντων ταφικών συνηθειών και εθίμων, με το δικαίωμα ενταφιασμού, χαρακτηριζόμενα τα μνημεία, όπως άλλωστε και ο χώρος ταφής, ως πράγματα εκτός συναλλαγής (άρθρο 5 Α.Ν. 582/1968).\nΕπομένως δε μπορεί ο κανονισμός να υποχρεώνει τους συγγενείς τού νεκρού να κατασκευάσουν υποχρεωτικά ταφικό μνημείο.\nΕπειδή τα επιβαλλόμενα σχετικά δικαιώματα για τη διάθεση του χώρου, συνάπτονται ευθέως με το δικαίωμα κατασκευής μνημείου επί αυτού (του τάφου) δε δίνουν στη διοίκηση το δικαίωμα να απαγορεύει την κατασκευή μνημείου σε όποιον επιθυμεί να αναθέσει ο έχων τα δικαιώματα του τάφου.\nΣτην ίδια απόφαση αναφέρεται:\nΗ επιβολή δε του εργολαβικού δικαιώματος σε βάρος των εργοληπτών δεν είναι επιτρεπτή, δεδομένου ότι αφενός αυτοί ενεργούν κατ΄ εντολήν των δικαιούχων ενταφιασμού, οι οποίοι ως προελέχθη έχουν το δικαίωμα κατασκευής του μνημείου, αφετέρου το κόστος των παρεχόμενων σχετικών διευκολύνσεων για την πραγματοποίηση των εργασιών κατασκευής (κατανάλωση νερού, ηλεκτρικού ρεύματος, αποκομιδή απορριμμάτων) καλύπτεται ήδη από τα καταβληθέντα, εκ μέρους αυτών, δικαιώματα ταφής. Όπως εξάλλου προαναφέρθηκε, το ύψος των επιβαλλόμενων δικαιωμάτων του κοιμητηρίου, καθορίζεται επί τη βάσει εκτίμησης των προϋπολογισθέντων δαπανών, μεταξύ των οποίων περιλαμβάνονται και οι απορρέουσες σχετικές δαπάνες.\nΤέλος επισημαίνεται ότι μέρος των δικαιολογητικών που αθροιστικά απαιτούνται για την εγγραφή στο «Μητρώο εργολάβων του κοιμητηρίου» που, βάσει της προαναφερόμενης απόφασης, αποτελεί προϋπόθεση για τη δυνατότητα εργασίας εντός αυτού, και συγκεκριμένα η πρόβλεψη υποβολής «άδειας άσκησης επαγγέλματος» και «εγγραφής στο σχετικό επιμελητήριο», ενδεχομένως συνιστά λόγο αποκλεισμού ορισμένων επαγγελματιών που δύνανται να παρέχουν υπηρεσίες κατασκευής μνημείων ή επιμέρους υπηρεσίες συντήρησης αυτών, για τους οποίους δεν απαιτούνται τα ανωτέρω.\nΗ Επενδυτική Αχαρνών στους σκοπούς της δεν περιλαμβάνει δραστηριότητα μαρμαρογλυφείου.\nΚαι αν όμως είχε αυτή την επιχειρηματική δραστηριότητα δε μπορούσε, σύμφωνα με την Επιτροπή Ανταγωνισμού, δεσπόζουσα θέση στο νεκροταφείο έναντι των ιδιωτών. Να επιβάλλονται τέλη και δικαιώματα μόνο σε ιδιώτες, όπως\n1. Οι μαρμαράδες που εισέρχονται στα Κοιμητήρια του Δήμου Αχαρνών για την κατασκευή οικογενειακών τάφων πρέπει να εφοδιάζονται με άδεια εισόδου για εκτέλεση εργασίας.\n2. Η χορήγηση άδειας εισόδου γίνεται μετά από αίτηση του ενδιαφερομένου από τον προϊστάμενο της Δ/νσης. Με την αίτησή του συνυποβάλλεται πιστοποιητικό του οικείου επιμελητηρίου ότι είναι μαρμαρογλύπτης.\n3. Για την έκδοση της άδειας, η οποία είναι ετήσια, καταβάλλεται τέλος ποσού 2.000 ευρώ το οποίο μπορεί να αναπροσαρμόζεται με απόφαση του Δημοτικού Συμβουλίου και κατατίθεται κατά την έκδοση της άδειας. Απαγορεύεται η εργασία σε οποιοδήποτε πρόσωπο δεν έχει άδεια εισόδου.\nΗ άδεια εισόδου πρέπει να χορηγείται και στους ιδιώτες και στην Ανώνυμη Εταιρεία ΕΠΕΝΔΥΤΙΚΗ ΑΧΑΡΝΩΝ Α.Ε.\nΓια παρόμοιο θέμα έχει γίνει προσφυγή στην Επιτροπή Ανταγωνισμού από ιδιώτες μαρμαρογλύπτες κατά του δήμου Ηλιουπόλεως, όπου χρησιμοποιούσε για παρόμοιες εργασίες την ΔΗΜΟΤΙΚΗ ΕΠΙΣΚΕΥΑΣΤΙΚΗ\nΚΑΤΑΣΚΕΥΑΣΤΙΚΗ ΕΠΙΧΕΙΡΗΣΗ ΔΗΜΟΥ ΗΛΙΟΥΠΟΛΗΣ (Δ.Ε.Κ.Ε.ΗΛ.).\nΓραπτή εισήγηση της Υπηρεσίας ανέφερε ότι πρόταση της Γενική Διεύθυνση Ανταγωνισμού (εφεξής Γ.Δ.Α.) από την Μαρίνα Σταυροπούλου, Προϊσταμένη της Διεύθυνσης Νομικών Υπηρεσιών είναι: «Η Δημοτική Αρχή Ηλιούπολης οφείλει να παύσει τη διακριτική μεταχείριση των ιδιωτών έναντι της Δ.Ε.Κ.Ε.ΗΛ. είτε επιβάλλοντας την καταβολή του τέλους και από τη Δ.Ε.Κ.Ε.ΗΛ. και από τους ιδιώτες, είτε καταργώντας την επιβολή του σχετικού εργολαβικού δικαιώματος.\nΤελικά ο δήμος Ηλιούπολης συμμορφώθηκε με αυτή την άποψη.\nΣε αυτή την εισήγηση, μάλλον στηρίχτηκε η τεκμηρίωση για την απόφαση του Υπουργείου Εσωτερικών που προαναφέρθηκε.\nΣτο νεκροταφείο, στην είσοδο και στο εσωτερικό του έχουν αναρτηθεί πινακίδες για αποκλειστικότητα της Επενδυτικής.\nΠέρα από το πρόβλημα με την κατασκευή μνημείων επί των τάφων υπάρχει πρόβλημα με την αφή των καντηλιών.\nΟ δήμος Αχαρνών με τον κανονισμό του νεκροταφείου παραχώρησε το άρθρο 25, παρ. 17:\nΣε αναφορά μου στην Αποκεντρωμένη Διοίκηση Αττικής για επιβολή δεκαπλασίων τελών σε ετεροδημότες ακυρώθηκαν διατάξεις του άρθρου 25 που τροποποιήθηκε.\nΣε νεότερη αναφορά μου ζήτησα να επεκταθούν οι ακυρώσεις και στον αρχικό κανονισμό.\nΑίτημα για τροποποίηση μέρους απόφασης δημοτικού συμβουλίου 1\nΣε απάντηση η Αποκεντρωμένη Διοίκηση Αττικής:\nΑπάντησε ότι τα σημεία του άρθρου 25 της απόφασης 262/2011 που καταργούνται επεκτείνονται αντίστοιχα και στην αρχική απόφαση 188/2011. Παρόλα αυτά ο δήμος Αχαρνών εισπράττει παράνομα διπλάσια τέλη για τους ετεροδημότες!!\nΣτην απόφαση της Αποκεντρωμένης Διοίκησης Αττικής σχετικά με το άναμμα των καντηλιών αναφέρει:\nΑκυρώνουμε την υπ΄ αρ. 262/2011 απόφαση του Δημοτικού Συμβουλίου του Δήμου Αχαρνών για τους λόγους που αναφέρονται στο σκεπτικό της παρούσης.\n-Επειδή καθορίζεται δικαίωμα αφής κανδηλιών, η οποία ωστόσο αφή αποβλέπει στην απόδοση τιμής προς τους νεκρούς, υπόθεση αυστηρά προσωπική και προαιρετική που δεν εξυπηρετεί κανένα σκοπό δημοσίου συμφέροντος και συνεπώς δεν συνιστά παραχώρηση δημόσιας υπηρεσίας, άρα δεν μπορεί να περιέλθει στην αρμοδιότητα διοικητικού οργάνου και να αποτελέσει αντικείμενο κανονιστικής ρυθμίσεως (ΣτΕ 758/2006 & 2929/2006).\nΑυτά για το πρώτο μέρος της αναφοράς για τα συμβαίνοντα στο νεκροταφείο. Έπεται συνέχεια, γιατί τα πράγματα αγρίεψαν!!\nPosted by koszig στο 10 Ιανουαρίου 2012\nΓράφει ο κ. Ποθητός:\n«Η σημερινή Δημοτική Αρχή, με την ανάληψη της διοίκησης του Δήμου, διαπιστώνοντας αρκετές παθογένειες και σημαντικές παραλήψεις προηγουμένων διοικήσεων, έθεσε σαν πρώτιστο σκοπό, την σωστή λειτουργία των Κοιμητηρίων.»\nΗ σημερινή δημοτική αρχή διαπίστωσε με την ανάληψη των καθηκόντων της αρκετές παθογένειες. Πριν την ανακάλυψη των καθηκόντων της η Δημοτική Αρχή δε ζούσε στις Αχαρνές. Δεν είχε διαβάσει σε αυτό τον ιστότοπο τα όσα είχαν καταμαρτυρηθεί με πρόστιμα και εισαγγελικέ έρευνες για τα διαδραματιζόμενα στο νεκροταφείο. Η κα. Χριστοπούλου, ο κ. Λαζάρου δε γνώριζαν τίποτα;\nΣίγουρα όμως ο τότε υποψήφιος δήμαρχος Σωτήρης Ντούρος παρακολουθούσε τον ιστότοπο αυτό. (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ), (κλικ εδώ). Περίμενε όμως αυτός, όπως και όλες οι άλλες δημοτικές παρατάξεις να βγάλει ο «περίεργος», κατά τον δήμαρχο, το φίδι από την τρύπα.\nΗ σωστή λειτουργία των κοιμητηρίων υπάρχει αν τηρούνται οι νόμοι, ο Οργανισμός Εσωτερικής Υπηρεσίας του δήμου και οι αποφάσεις του δημοτικού συμβουλίου, όταν είναι σύννομες.\nΓια τη λειτουργία των νεκροταφείων υπάρχουν βασικοί νόμοι.\nΚανονισμός Λειτουργίας Δημοτικών Κοιμητηρίων Δήμου Αχαρνών\nΟργανισμός Εσωτερικής Υπηρεσίας Δήμου Αχαρνών\nΑυτά αναφέρονται στον Οργανισμό Εσωτερικής Υπηρεσίας του δήμου για το θέμα των Κοιμητηρίων.\nΤο άρθρο 4, παρ. 2 του Α.Ν. 582/68 αναφέρει\nΑι εκ των κοιμητηρίων πρόσοδοι είναι δικαιώματα ή τέλη επιβαλλόμενα προς κάλυψιν εν μέρει ή εν όλω των δαπανών της συντηρήσεως και εν γένει λειτουργίας αυτών.\nΣτις 14/6/2011 με την απόφαση 188 του δημοτικού συμβουλίου τροποποιήθηκε ο από 2009 Κανονισμός Λειτουργίας του Κοιμητηρίου.\nΤα τέλη και τα δικαιώματα από τη διαχείριση του Κοιμητηρίου προβλέπονται στο άρθρο 25 του Κανονισμού λειτουργίας του Κοιμητηρίου.\nΑπόφαση Δημοτικού Συμβουλίου 188_2011 Άρθρο 25\nΤο άρθρο αυτό τροποποιήθηκε με την 262/2011 απόφαση του δημοτικού συμβουλίου.\nΑπόφαση 262_2011 Τροποποίηση του άρθρου 25 του Κανονισμου του Κοιμητηρίου\nΣτη δεύτερη απόφαση με πρόταση του δημάρχου Σωτήρη Ντούρου δεκαπλασιάστηκαν τα τέλη σε ετεροδημότες, αντί διπλασίων που ήταν στην απόφαση 188. Με αναφορές μου στην Αποκεντρωμένη Διοίκηση Αττικής\nακυρώθηκαν τα τέλη, και ειδικότερα (κλικ εδώ) .\nΣύμφωνα με το σκεπτικό της απόφασης 35129/31962 δεν πρέπει να υπάρχει διαφορετική αντιμετώπιση στα τέλη και δικαιώματα για δημότες και ετεροδημότες.\nΠαρόμοιο θέμα δημιουργήθηκε στο Δήμο Πετρούπολης, αλλά εκεί η δημοτική Αρχή έκανε τις αναγκαίες προσαρμογές.\nΑπόφαση Δ.Σ. Πετρούπολης για επιβολή τελών\nΟ δήμος Αχαρνών εισπράττει διπλάσια τέλη για ετεροδημότες από τις αρχές Δεκεμβρίου 2011 παράνομα\nΟ δήμος Αχαρνών στα πλαίσια της Χρηστής Διοίκησης πρέπει να επιστρέψει, αν έχουν εισπραχθεί, τα τέλη για τους ετεροδημότες ως αχρεωστήτως καταβληθέντα.\nΣτο κοιμητήριο έχει εμπλακεί και η Ανώνυμη Μονομετοχική Εταιρεία του Δήμου Αχαρνών με τίτλο «ΕΠΕΝΔΥΤΙΚΗ ΑΧΑΡΝΩΝ Α.Ε.»\nΗ «Επενδυτική» ιδρύθηκε το 2010, προκειμένου να «τακτοποιηθούν» 10 υπάλληλοι της ΔΕΝΔΑ που λύθηκε ένα χρόνο πριν.\nΠροφανώς η Περιφέρεια Αττικής που ενέκρινε το καταστατικό δε γνώριζε ότι το Μαρμαρογλυφείο βρίσκεται μέσα στο χώρο του νεκροταφείου και απαγορεύεται να παραχωρηθεί!\nΣτις 10/2/2011 το δημοτικό συμβούλιο με την απόφαση 28 τροποποίησε το καταστατικό της εταιρείας και αύξησε τον αριθμό των μελών του διοικητικού συμβουλίου από 7 σε 9 σε προσωπικό της επιχείρησης 10 ατόμων!! (κλικ εδώ). Με την 29 απόφαση το δημοτικό συμβούλιο διόρισε Διοικητικό Συμβούλιο, (κλικ εδώ).\nΣτις 14/6/2011 το δημοτικό συμβούλιο με την απόφαση 210 ανέθεσε την εκμετάλλευση και άλλων χώρων στην «Επενδυτική», (κλικ εδώ)\nα) Των κοινόχρηστων χώρων που εκμεταλλεύονται τα περίπτερα\nβ) Των κοινόχρηστων χώρων που χρησιμοποιούνται ή θα χρησιμοποιηθούν για την άσκηση υπαίθριου εμπορίου (πλανόδιου και στάσιμου)\nγ) Των κοινόχρηστων χώρων στους οποίους επιτρέπεται η παραχώρηση και χρήση προς τοποθέτηση τραπεζοκαθιμάτων από καταστήματα υγειονομικού ενδιαφέροντος.\nδ) Οποιεσδήποτε άλλες περιοδικές χρήσεις (λούνα παρκ, προσωρινές καταλήψεις για εορταστικές ή άλλες εκδηλώσεις κτλ.).\nΕξαίρεση στις ανωτέρω περιοδικές χρήσεις αποτελούν οι άδειες κοινόχρηστων χώρων για τεχνοοικοδομικές εργασίες (τοποθέτηση σκαλωσιών, κάδοι αποκομιδής μπαζών κοκ) για τις οποίες υπεύθυνες θα παραμείνουν οι αρμόδιες υπηρεσίες του δήμου.\nε) Τους κοινόχρηστους χώρους στους οποίους επιτρέπεται να τοποθετούνται διαφημιστικά πλαίσια και γενικότερα τους χώρους στους οποίους μπορεί να πραγματοποιηθεί υπαίθρια διαφήμιση\nΣτον προϋπολογισμό του 2011 :\nΑντίστοιχα στο σχέδιο προϋπολογισμού του 2012.\nΕίναι φανερό ότι τα έσοδα των Κ.Α. 0115, 0121 και 0122 αν παραχωρηθούν στην Επενδυτική είναι στην πραγματικότητα επιχορήγηση\nΣύμφωνα με το άρθρο 34, παρ. 3 του Ν. 3614/07, ΦΕΚ-267 Α/3-12-07,\nΜε την απόφαση 188 που έλαβε το δημοτικό συμβούλιο στις 14/6/2011: (κλικ εδώ)\nΟ δήμαρχος δεν έδωσε τα άρθρα στην Επενδυτική, πράγμα που δε θα είχε συνέπειες για τη λειτουργία του Κοιμητηρίου, αλλά τις έδωσε και τις σχετικές αρμοδιότητες που ορίζουν τα άρθρα αυτά.\n3. Δικαίωμα ταφής νεκρού σε τάφους τριετούς χρήσεως\n9. Δικαίωμα ετήσιας φύλαξης οστών στο οστεοφυλάκιο\n10. Δικαίωμα ημερήσιας παραμονής στο νεκροστάσιο\n11. Δικαίωμα ημερήσιας παραμονής στον ψυκτικό θάλαμο\n12. Δικαίωμα νεκρώσιμης ακολουθίας ή άλλου τύπου επικήδειας τελετής\n13. Δικαίωμα μνημόσυνου\n14. Δικαίωμα ιδιωτικής Θείας Λειτουργίας\n17. Δικαίωμα αφής καντηλιών για δημότες\n18. Δικαίωμα Φύλαξης Οστών σε μεταλλικές Οστεοθήκες για 15 έτη,\n19. Δικαίωμα συντήρησης κοινόχρηστων χώρων οικογενειακών τάφων\n20. Δικαίωμα καθαριότητας τάφων τριετούς χρήσεως\n21. Δικαίωμα αδιάλυτων\nΆρθρον 26ον ΜΝΗΜΕΙΑ\nΆρθρον 28ον (Οι εγκαταστάσεις που βρίσκονται επί των τάφων και τα υλικά από τα οποία αποτελούνται τα μνημεία μετά την εκταφή παραμένουν στα Κοιμητήρια, θεωρούνται περιουσία τους και απαγορεύεται να μεταφερθούν από αυτά. )\nΆρθρον 29ον ( Οι μαρμαράδες που εισέρχονται στα Κοιμητήρια του Δήμου Αχαρνών για την κατασκευή οικογενειακών τάφων πρέπει να εφοδιάζονται με άδεια εισόδου για εκτέλεση εργασίας. …κ.α.)\nΌλες οι δραστηριότητες που παραχωρήθηκαν με την ανωτέρω απόφαση του δημοτικού συμβουλίου δεν είναι νόμιμες.\nΣύμφωνα με τον Οργανισμό Εσωτερικής Υπηρεσίας του δήμου που εγκρίθηκε στις 11 Νοεμβρίου 2011 , και είναι νεώτερη απόφαση από την απόφαση 188 του δημοτικού συμβουλίου,το αρμόδιο τμήμα του δήμου (Γραφείο Συντήρησης Κοιμητηρίων )\nΕπομένως τα ανωτέρω 2-21 δεν ισχύουν.\nΣύμφωνα με το άρθρο 29\n1.Οι μαρμαράδες που εισέρχονται στα Κοιμητήρια του Δήμου Αχαρνών για την κατασκευή οικογενειακών τάφων πρέπει να εφοδιάζονται με άδεια εισόδου για εκτέλεση εργασίας.\nΕίναι φανερό ότι τα αναφερόμενα στο άρθρο αυτό αναφέρονται σε υπαλλήλους του δήμου και όχι σε υπαλλήλους της Επενδυτικής. Αν το δημοτικό συμβούλιο είχε αυτή την πρόθεση θα τροποποιούσε τα άρθρα αυτά να τα φέρει στα «μέτρα» της Επενδυτικής.\nΑυτά ως πρώτο μέρος για το Κοιμητήριο και την εμπλοκή της Επενδυτικής με αυτό.\n«Επώνυμοι» και μη -Ίδια αντιμετώπιση\nPosted by koszig στο 2 Δεκεμβρίου 2011\nΕίναι γεγονός ότι ο πολιτισμός ενός τόπου φαίνεται και από τη συμπεριφορά απέναντι στους νεκρούς.\nΚαθρέφτης της εκάστοτε δημοτικής Αρχής είναι και το νεκροταφείο.\nΠολλά έχουν γραφεί και θα γραφούν για το νεκροταφείο. Πρόστιμα επιβλήθηκαν και ίσως στο μέλλον έρθουν και άλλα.\nΣτόματα συμβούλων και μη άνοιξαν, αλλά έμειναν άφωνα. Το άφησαν για αργότερα. Θα μιλήσουν;\nΈτσι η δημοτική Αρχή, δια των οργάνων της τιμάει τους «Επώνυμους»\nΠίσω από το σωρό το χώμα ο τάφος του Χρήστου Κατσιγιάννη, επί 20ετία βουλευτή και υπουργού. Η φωτογραφία τραβήχτηκε στις 21 Ιουνίου 2011.\nΤι κοσμεί τον περιβάλλοντα χώρο; Αυτό που φαίνεται στο βάθος. Ένας σωρός χώμα από εκταφή!!\nΑυτή είναι η εικόνα σήμερα!!\nΠριν μερικές μέρες αυτός ο τάφος δέχτηκε την Ανδριανή Κατσιγιάννη. Την Τετάρτη το πρώτο μέρος της εκδήλωσης για την οικογενειακή βία ήταν αφιερωμένο στη μνήμη της Αδριανής Κατσιγιάννη, συζύγου του Χρήστου Κατσιγιάννη. (κλικ εδώ)\nΣτην εκδήλωση αυτή παρέστη και ο δήμαρχος Αχαρνών Σωτήρης Ντούρος. Ακούστε τον εμπνευσμένο λόγο του για την τιμώμενη.


Αήττητη η Μπαρτσελόνα! Ο Σουάρες είπε στη… Μαδρίτη να σωπάσει | Yellow Radio\nΑρχική/Διεθνή/Αήττητη η Μπαρτσελόνα! Ο Σουάρες είπε στη… Μαδρίτη να σωπάσει\nΑήττητη η Μπαρτσελόνα! Ο Σουάρες είπε στη… Μαδρίτη να σωπάσει\nYellowRadio.gr Follow on Twitter Send an email 15 Οκτωβρίου 2017 - 09:20\nΜε τέρμα του Λουίς Σουάρες οκτώ λεπτά πριν το τέλος του αγώνα η Μπαρτσελόνα έφυγε με το 1-1 από το νέο “σπίτι” της Ατλέτικο Μαδρίτης και διατήρησε το αήττητο της στο πρωτάθλημα. “Κράξιμο” σε Πικέ και σημαίες της Ισπανίας.\nΜπορεί να μην έφτασε το 8×8 αλλά η Μπαρτσελόνα κράτησε το αήττητο της στην Ισπανία, φέρνοντας 1-1 στην έδρα της Ατλέτικο Μαδρίτης.\nΗ ομάδα του Ερνέστο Βαλβέρδε βρέθηκε να χάνει από το γκολ του Σαούλ στο 21′, αλλά στην επανάληψη πίεσε την αντίπαλο της και έφτασε στο τελικό 1-1 με την κοντινή κεφαλιά του Σουάρες (82′). Μάλιστα, ο Ουρουγουανός επιθετικός πανηγύρισε το τέρμα του κάνοντας… σήμα στους οπαδούς της Ατλέτικο να σωπάσουν!\nΈτσι, η Μπαρτσελόνα δεν μπόρεσε να ισοφαρίσει το ρεκόρ του Τάτα Μαρτίνο απ’τη σεζόν 2013-14, όταν είχε ξεκινήσει με 8 νίκες το πρωτάθλημα και έφτασε τους 22 βαθμούς, πέντε μακριά από τη δεύτερη Ρεάλ. Στην τρίτη θέση με 16 βαθμούς η Ατλέτικο.\nΚράξιμο στον Πικέ\nΤο παιχνίδι είχε και… πολιτικό υπόβαθρο, αφού η Μπαρτσελόνα αγωνίστηκε στη Μαδρίτη, λίγες εβδομάδες μετά το δημοψήφισμα για την ανεξαρτησία της Καταλονίας και τα όσα ακολούθησαν.\nΟ Ζεράρ Πικέ αποδοκιμάστηκε από τους φίλους των “ροχιμπλάνκος”. “Ζήτω η Ισπανία” και “Πικέ μαλ@@@ η Ισπανία είναι το Έθνος σου” ακούστηκε από τις εξέδρες για τον αμυντικό των “μπλαουγκράνα”.\nΠαράλληλα, σηκώθηκαν πολλές ισπανικές σημαίες με μηνύματα για την ενότητα της Ισπανίας.\nΒον: "Αυτό που είχε μεγάλη σημασία στο δεύτερο μέρος, ήταν η ενέργεια του κόσμου"


Νοκ - Αουτ Array - Knockabout (dvd) - Περιπετεια (DVD.05123)\nΑρχική > Ταινίες DVD - Blu Ray > Περιπέτεια > ΝΟΚ - ΑΟΥΤ - KNOCKABOUT (DVD)\nΝΟΚ - ΑΟΥΤ - KNOCKABOUT (DVD)\nGolden Harvest Company στην κατηγορία ΠΕΡΙΠΕΤΕΙΑ\nΠαραγωγή: Golden Harvest Company\nΗθοποιοί: Κα-Γιαν Λιουνγκ, Γιούεν Μπιάο, Σάμο Χανγκ\nΟι θρύλοι των πολεμικών τεχνών Γιούεν Μπιάο και Σάμο Χανγκ συνεργάζονται σε μία ταινία συλλεκτικής αξίας για τους λάτρεις του είδους!\nΔύο αδέρφια, ο Ταιπάο και ο Γιπάο, είναι απόκληροι της κοινωνίας. Τριγυρνάνε μαζί αναζητώντας μια καλύτερη ζωή και καταφέρνουν να επιβιώνουν με διάφορα τεχνάσματα. Η κακοτυχία όμως, τους συνοδεύει σε κάθε τους κίνηση και συνεχώς βρίσκονται μπλεγμένοι σε περιπέτειες, ακόμα και όταν αρχικά φαίνεται πως η τύχη επιτέλους τους χαμογελά! Για να μπορέσουν να τα βγάλουν πέρα με μεγαλύτερη ευκολία, γίνονται μαθητές ενός διδάσκαλου Κουνγκ Φου, ο οποίος αποδεικνύεται πως δεν είναι και τόσο αθώος, αφού τους χρησιμοποιεί για να εξοντώσει τους εχθρούς του! Σύντομα, τα πράγματα θα πάρουν μία πιο τραγική τροπή και ο Γιπάο θα αναγκαστεί να ζητήσει τη βοήθεια ενός παλιού του αντιπάλου...\nΝΟΚ - ΑΟΥΤ - KNOCKABOUT (DVD) (DVD.05123)\nΝΟΚ - ΑΟΥΤ - KNOCKABOUT (DVD) DVD.05123 Golden Harvest Company Golden Harvest Company ΠΕΡΙΠΕΤΕΙΑ ΝΟΚ - ΑΟΥΤ - KNOCKABOUT (DVD) 5201802039938


Νάταλι Κάτερ: Τα πέταξε όλα! Φωτογραφίζεται χωρίς εσώρουχα! Μόνο με το φορεμά της! - Ό,τι δε λέγεται, γράφεται εδώ\nHome Celebrity News Cyprus Νάταλι Κάτερ: Τα πέταξε όλα! Φωτογραφίζεται χωρίς εσώρουχα! Μόνο με το φορεμά της!\nΝάταλι Κάτερ: Τα πέταξε όλα! Φωτογραφίζεται χωρίς εσώρουχα! Μόνο με το φορεμά της!\nCHNEWS 11:14:00 π.μ. Celebrity News, Cyprus,\nΠρόκειται για μια γυναίκα η οποία καταφέρνει και μαγνητίζει όλα τα βλέμματα πάνω της. Είτε με τις χορευτικές της ικανότητες είτε με το καλλίγραμμο σώμα της. Πρόσφατα την είδαμε να παίρνει μέρος στο ριάλιτι μόδας «My Style Rocks», όπου και αποχώρησε λίγο διάστημα μετά την ένταξη της.\nΟ λόγος για την Νάταλι Κάτερ. Η γνωστή χορεύτρια μάς έχει συνηθίσει σε τολμηρές φωτογραφίες. Χθες όμως πήγε ένα βήμα παραπάνω. Καθώς, δημοσίευσε πλάνα σε μορφή story στον προσωπικό της λογαργιασμό στο Instagram, στα οποία δοκιμάζει ένα φόρεμα. θα μου πείτε «και που είναι το σπουδαίο;». Μόνο που δοκίμαζε το φόρεμα δίχως εσώρουχα.\nΔείτε τα χαρακτηριστικά στιγμιότυπα στο chnews.com.cy:\nBy CHNEWS στις 11:14:00 π.μ.


Πες μας για σένα μπάρμπα Κώστα.\nκ.Κώστας : Εγώ γεννήθηκα στο Πολυδένδρι Πιερίας στις 24 Αυγούστου του 1934, εκεί μ΄έβαλαν σ΄ένα σαμάρι αντί για σαρμανίτσα, και μ΄είχαν τυλιγμένο μ΄ενα σπάργανο που γιόμισε άσπρη τρίχα. Εκεί είχαμε τα πρόβατα παλιά. Θυμάμαι ο μπάρμπας μου ο Βαγγέλης μ΄έπαιρνε και μένα από κοντά, ξυπόλυτο κι αρμέγμαμε τις γίδες τις μαντζάρες. Στο Πολυδένδρι έκατσα μέχρι και το 1963 οπότε κι έγινε μια διανομή και απαλλοτριώθηκε το μέρος Τα τσαίρια που είχαμε τα πρόβατα τα πήραν οι χωριάτες κι εμάς δεν μας άφηναν στο μέρος αυτό το καλλιεργήσιμο και μας είχαν μεσ΄ τα δάση. Αλλά στα δάση δεν μπορούν να ζήσουν τα πρόβατα. Φύγαμε και πήγαμε στο Καταφύγι στα Πιέρια. Όταν πήγαμε στο Καταφύγι εκεί ήταν οι Χαμουρσαίοι, που ήταν απ΄τα Φάρσαλα. Αυτοί είχαν καλύβες, κόρδες και μαντριά. Εκεί κάναμε κι εμείς καλύβες και πλαιάζαμε το βράδυ. Εκεί καθήσαμε δέκα χρόνια . Πάνω το καλοκαίρι, κάτω το χειμώνα στον Άη Σπυρίδωνα. Μέχρι το 1946 ανέβαιναν οικογένειες με γυναίκες και παιδιά. Μετά δεν ξαναβγήκαν οικογένειες. Αυτές έμειναν κάτω στα καλύβια και μετά το 1950 κάναμε και σπίτια. Με τα πρόβατα ζούσαμε παλιά και σήμερα εξακολουθούμε και ζούμε ακόμα με τα πρόβατα.\nΠως γίνονταν η προετοιμασία για τα βουνά ;\nκα.Λεμονιά : Από δω κινούσαμε την Άνοιξη κατά τις δέκα Μαίου, φαρκάλιζαν τα πρότα και τα χώριζαν τα στέρφα απ΄τα γαλάρια. Μαζεύαμαν στ΄ άλογα τα σακιά με τα ρούχα, όλα μάλλινα, τις βελέντζες, είχαν οι γναίκες τα φουστάνια, έπαιρναν το γάστρο, τη σκαφίδα να ζυμώσουν, το λανάρι να λαναρίσουν και τη ρόκα για να γνέσουν. Βάζαμε το τυρί στις τσαντήλες, τις κρεμάγαμε στ΄άλογα κι ανεβαίναμε απάν. Όταν φτάναμε στην κορυφή βάζαμε τις τέντες μέχρι να γίνει το καλύβι. Ο άντρας μ, λέει ότι το καλύβι τό ΄φτιαχναν οι γναίκες αλλά εμένα η μάνα μ΄ δεν έφτιαχνε καλύβι, ο πατέρας μ΄ τό ΄φτιαχνε.\nκ.Κώστας : Οι άντρες έστριβαν τα μ΄στάκια τ΄ς κι είχαν τ΄ς γκλίτσες στα χέρια. Εγώ θυμάμαι τη μακαρίτισσα τη μάνα μ΄ που πήγαινε να κόψει τις οξιές, τα λούρα και τις φτέρες, για να σκεπάσει το καλύβι. Θυμάμαι ο μπάρμπα Γιώρης ο Κατσούλας έλεγε στη γναίκα τ΄: “σκέπασε το καλύβι, να βάλεις τα παιδιά ς΄ μέσα”. Οι άνδρες το είχαν σε προσβολή να βοηθήσουν έστω και τόσο τη γυναίκα. Μέσα γύρω-γύρω εφτιαχνάμε πάγκους με πέτρες και τις αλείφαμε με χώμα για να βάζουμε τα πράγματα. Τα ρούχα τα βάζαμε εκει σε σάκκους, δεν τα κρεμούσαμε. Σε ένα κρεβάτι απο ξύλα βάζαμε το ψωμί και τρόφιμα. Μές΄στη μέση κάναμε μια βάτρα με πέτρες για να μη σκορπάει η φωτιά. Εκεί μέσα μαγέρευε η κυρά όταν είχε άσχημο καιρό όλα τα φαγητά. Τραχανά, πίττες, κατσαμάκι. Πολλές φορές ο καπνός γέμιζε το καλύβι. Εμείς κοιμώμασταν όλη η οικογένεια καταί, στρώναμε φτέρες, δέρματα και βελέτζες. Ζούσαμε πολύ ωραία - εδώ τώρα δεν μπορώ να ευχαριστηθώ ύπνο. Όταν ανεβαίναμε δεν παίρναμε διπλά ρούχα κι όταν έβρεχε τα βάζαμε στη φωτιά δίπλα να στεγνώσουν. Είμασταν συνέχεια έξω, έβρεχε δεν έβρεχε, με την ίδια κάππα έξω.\nΤι τρώγατε εκεί πάνω;\nκ.Κώστας : Μόλις πήγαινάμε απάν εφταχνάμι το κουσμάρι. Ήταν από φρέσκο τυρί που ξύνιζε λίγο. Όταν ξεκινούσαμε από κάτω είχαμε φρέσκο το τυρί στις τσαντήλες αλλά μέχρι να πάμε απάν το τυρί ξύνιζε. Το πρώτο φαί ήταν αυτό που θα να φτιάξουμε. Εγώ έγινα είκοσι δυό χρονών και φαί δεν ήξερα τι λοιό είναι. Η μάναμ΄μ΄έβαζε καμμιά πίττα στον τροβά όταν έφευγα για τα βνά. Το γάλα ήταν απαραίτητο. Εφτιάχναμαν το γαλόδερμα, βάζαμε στο τομάρι το γάλα το γιομιζάμι και τρώγαμε. Κρέας,... όποιο έπεφτε, …ψήσιμο. Δεν είχαμε ψυγείο να το βάλουμε και έπρεπε να το φάμε εκείνη την ώρα αλλά και το μοιράζαμε στα κονάκια. Κάναμε και παστουρμά, κόβαμε λωρίδες από σφαχτά, τ΄ αλευρώναμε σε καλαμποκίσιο αλεύρι, στέγνωνε και το βάζαμε στη φωτιά και ξεραίνονταν και το κρεμούσαμε σ΄ένα σκοινί. Κάναμε και τη μπουκβάλα. Τρίβαμε ψωμί στο τηγάνι και το ανακατεύαμε με λίγδα. Νερό φόρτωναν οι γναίκες με τις βαρέλες από μακριά και το έφερναν στο καλύβι.\nΌταν αρρώσταινε κάποιος τι κάνατε ;\nκ.Κώστας : Γιατροί εκεί απάν δεν είχαμε, βοτάνια χρησιμοποιούσαμε. Με λέγανε για το σαλέπι πως σκάβανε την πατάτα, την περνούσαν στην κλώστη, στο χοντροβέλονο, την κρεμούσαν στον ίσκιο, όχι στον ήλιο, να μη βρέχει όμως, τη στεγνώνανε και το χειμώνα ήταν το καλύτερο γιατρικό. Τα Πιέρια έχουν πολύ σαλέπι. Όταν είχε πυρετό κανένας, προζύμι βάζαμε στο μέτωπο. Μια φορά πήγα σ΄ένα γιατρό να με εξετάσει. Τι δουλειά κάνεις με λέει. Κτηνοτρόφος του λέω. Έχεις ενισχυμένο κόκκαλο από το γάλα κι απ΄το τυρί με λέει.\nΠόσα πρόβατα έβγαιναν τότε;\nκ.Κώστας : Έβγαιναν δέκα πέντε με είκοσι χιλιάδες πρόβατα, αλλά είχαν και γίδια , να ο Φούντας είχε χίλια γίδια. Μετά το ΄46 όταν δεν ανέβαιναν οικογένειες εμείς οι Σταυρογιαναίοι είμασταν τέσσερα άτομα για οχτακόσια πρόβατα . Τα πρόβατα τα χωρίζαμε στα στέρφα και στα γαλάρια,. Τα κονάκια ήταν κοντά το ένα απ τ΄άλλο περίπου μισή ώρα δρόμο και τα κοπάδια τα βγάζαμε όλοι μαζί και βοηθιόμασταν, τα σμίγαμε. Στο βουνό είχαμε βαρεμένα δέντρα από κεραυνό αλλά τα πρόβατα δεν έπαθαν τίποτα. Εκεί πάνω είχε λύκους αλλά είχαμε γερά σκυλιά, πολύ γερά. Τα σκυλιά έπρεπε να φάνε πριν από μας. Μια φορά εγω είμαν κατ΄ και μας έφεραν τα χαμπέρια ότι ο πατέρας μ΄ πέθανε απάν. Το σκυλί κατέβηκε μόνο του και σε πέντε μέρες ψόφησε. Να σας πω και μια ιστορία, …ο Άγιος Μηνάς γιορτάζει στις 11 Νοεμβρίου κι έδινε τις κατευθύνσεις σ΄όλους, τι θα κάνει το κάθε ξηραμένο… φίδια, λύκοι, αλπές,… τι ζημιά θα κάνει. Τελευταίοι έρχονται κι οι Σαρακατσάνοι. “ Βρε γιατί αργήσατε ; - εγω φεύγω τώρα ” - “ Είχαμε χάσει τ΄άλογα.” του λένε. - “ Τ΄άλογα να πλαλείτε ούλα σας τα χρόνια εκεί απάν στα βνά”.\nΕσύ πως παντρεύτηκες με την κυρά σου\nκ.Κώστας : Πως παντρεύτηκα ; - με προξενιό, δεν είχαμαν τότες όπως τώρα. Όμως μεγαλώσαμε μαζί, ζούσαμε μαζί και παντρευτήκαμε με προξενιό. Όλα τα καλοκαίρια είμασταν αντάμα.\nκα.Λεμονιά : Ο πεθερός μ΄ο σχωρεμένος μ΄ήθελε, μ,αγάπαγε, τη Λεμονιά θα πάρεις έλεγε και με χάλεψε και μ΄έδωκε ο πατέρας μ΄. Ο γάμος άρχισε απ΄ την Πέμπτη το βράδυ και φτιάχναμε τα προζύμια, την Παρασκευή ζυμώναμε τις κλούρες, πριβέτες τις λέγαμε και το βράδυ έραφταν το Φλάμπουρα με τραγούδια, το Σάββατο τα τελειώναμαν, … το βράδυ το γλέντι. Πηγαίνανε απ΄το γαμπρό στον πατέρα της νύφης με κόφα να καλέσουνε τους συμπεθέρους στο γλέντι του γαμπρού και τους λέγανε μπεχτσήδες. Την Κυριακή γίνονταν ο γάμος και τη Δευτέρα έβγαιναν τα προικιά για να τα ιδεί όλος ο κόσμος.\nΆκουσα ότι οι μανάδες δεν πήγαιναν στα βαφτίσια των παιδιών τους.\nκ.Κώστας : Ούτε ο πατέρας πήγαινε , κι αυτό κράτησε μέχρι αργά. Κι εγώ δεν πήγα στα βαφτίσια απ τα παιδιά μ΄. Έρχονταν να με δώσουν τα σχαρίκια και μια φορά ένας ξάδερφος μ΄ πρώτος έρχεται κοντά κι μας λεει ότι το βάφτισαν του κορίτσι και το είπαν Αρετή. Ένας άλλος έρχονταν τροχάδην και μας λέει το είπαν Ευανθία. Βρε ποιόν να πιστέψουμε τώρα ; Άσε που σ΄ένα κορίτσι δεν είμαν εκεί, είμαν στα προτα απαν.\nκα.Λεμονιά : Κι εγώ στα παιδιά μ΄δεν πήγα. Εδώ περίμενα μαζί με τον πεθερό μ΄, είμασταν εδώ εμείς χωρίς να ξέρουμε ποιό όνομα θα το πουν.\nκ.Κώστας : Τα βαφτίσια γίνονταν πάντα στην Εκκλησία . Ο γάμος γίνονταν και στο καλύβι. Εγω θυμάμαι γάμο στο καλύβι, θυμάμαι καλά, γιατά ο μπάρμπας μ΄ο Ηλίας ηταν μπλάμης με τον Μαρά και ήταν στο γάμο. Με την ευκαιρία, να πω και για τα σταυραδέρφια. Επτά παιδιά κι ένα κορίτσι πήγαιναν στην Εκκλησία, κάναν έναν κύκλο κι ο Παπάς τα έδενε με μια κορδέλα, μια ζώνη και τα διάβαζε. Όλοι γίνονταν αδέρφια μεταξύ τους αλλά το κορίτσι το σέβονταν πιο πολύ απ ότι σέβονταν τις αδερφές τους και το υπερασπίζονταν.\nΠώς να κλείσουμε μπάρμπα Κώστα ;\nκ.Κώστας : Εγώ να τελειώσω με μια συμβουλή που μ΄έδωνε ο πατέρας μου : Κάντε το σταυρό σας και στη στράτα να πηγαίνετε από τη μέση όχι απ τις άκρες να μη σας πιάσουν τα παλιούρια. Να πηγαίνετε στη στράτα του Θεού. Κάντε το σταυρό σας και προχωράτε, μη φοβάστε τίποτα.


Οι Εικόνες με τον Τάσο Δούση ταξιδεύουν στην Ελλάδα! Μη χάσετε το νέο επεισόδιο με το υπέροχο ταξίδι στην Ελαφόνησο & τη Σπάρτη! - TravelSpot\nΟι Εικόνες με τον Τάσο Δούση στο Open TV, αυτή την Κυριακή 27 Ιουνίου 2021 στις 20:00, επιστρέφουν… Ελλάδα με ένα νέο υπέροχο επεισόδιο !\nO Τάσος Δούσης και οι «Εικόνες» συνεχίζουν τα ταξίδια, αυτή τη φορά στην υπέροχη Ελαφόνησο αλλά και στη Σπάρτη! Δείτε το πρώτο μέρος του ταξιδιού την Κυριακή 27 Ιουνίου στις 20.00, στο OPEN.\nO Τάσος Δούσης και οι ΕΙΚΟΝΕΣ μας ταξιδεύουν στην Ελαφόνησο, το υπέροχο αυτό νησί της Πελοποννήσου με τις σμαραγδένιες θάλασσες.\nΣτη συνέχεια μας μεταφέρουν στα Βιγκλάφια, όπου μας αποκαλύπτουν φαραωνικές μάσκες αλλά και τις πυραμίδες που βρίσκονται στην περιοχή!\nΕπόμενη στάση του Τάσου Δούση και της ομάδας του η βυζαντινή Καστροπολιτεία του Μυστρά, από την Ακρόπολη της οποίας θαυμάζουν τη φοβερή θέα που προσφέρει.\nΕπίσης επισκέπτονται τον Καιάδα και περιηγούνται στη Σπάρτη, την ευλογημένη πόλη του Λεωνίδα!\nClick here to preview your posts with PRO themes ››Ταξιδέψτε σε όλη την Ελλάδα και τον κόσμο μαζί με τις Εικόνες και μάθετε τα πάντα από τον expert του είδους και την ομάδα του!\nOriginal article: Οι Εικόνες με τον Τάσο Δούση ταξιδεύουν στην Ελλάδα! Μη χάσετε το νέο επεισόδιο με το υπέροχο ταξίδι στην Ελαφόνησο & τη Σπάρτη!.


ΤΡΙΑ ΛΑΘΗ ΠΟΥ ΚΑΝΟΥΜΕ ΣΥΧΝΑ ΣΤΟ ΒΟΥΡΤΣΙΣΜΑ ΤΩΝ ΔΟΝΤΙΩΝ | Γυναίκες, Μαμάδες, Εγκυμοσύνη, Μωρό και παιδί\nthebabyz 8 μήνες ago leave a comment282 views\nΗ υγιεινή του στόματος είναι πολύ σημαντική και δεν πρέπει να την αμελούμε. Ωστόσο, ακόμη και οι πιο επιμελείς ίσως συχνά κάνουν λάθη στον τρόπο που βουρτσίζουν τα δόντια τους με αποτέλεσμα αυτό να μην είναι τόσο αποτελεσματικό. Δείτε παρακάτω τρία από τα λάθη που γίνονται πιο συχνά:\nΠλένετε τα δόντια σας λάθος ώρα: Το πρωινό πλύσιμο των δοντιών είναι ρουτίνα. Στην πραγματικότητα, όμως, δεν πρέπει να βουρτσίζετε τα δόντια σας για να φρεσκάρετε την αναπνοή σας, αλλά για να απομακρύνετε τα υπολείμματα των τροφών. Γι’ αυτό, λοιπόν, η κατάλληλη ώρα είναι μετά το πρωινό γεύμα και όχι μόλις ξυπνήσετε. Το ιδανικό, βέβαια, θα ήταν να βουρτσίζετε τα δόντια σας ακόμη και όταν δεν έχετε καταναλώσει κάποια τροφή, αφού η οδοντική μικροβιακή πλάκα δημιουργείται και από μικρόβια της φυσιολογικής χλωρίδας του στόματος. Επειδή, όμως, είναι δύσκολο για τους περισσότερους, οι ειδικοί συστήνουν το βούρτσισμα των δοντιών τουλάχιστον 2 φορές ημερησίως, μία το πρωί μετά το πρωινό και μία το βράδυ πριν τον ύπνο.\nΧρησιμοποιείτε λάθος οδοντόβουρτσα: Νομίζετε ότι όσο πιο σκληρές τρίχες έχει η οδοντόβουρτσα τόσο πιο αποτελεσματικά καθαρίζει τα δόντια; Λάθος, τονίζουν οι ειδικοί. Προτιμήστε μαλακές ή μεσαίας σκληρότητας οδοντόβουρτσες, οι οποίες δεν τραυματίζουν τα ούλα και τα δόντια. Οι οδοντόβουρτσες με σκληρές τρίχες απευθύνονται σε ανθρώπους που έχουν βάλει γέφυρες ή θήκες πορσελάνης.\nΒουρτσίζετε τα δόντια σας οριζόντια: Ο σωστός τρόπος βουρτσίσματος προϋποθέτει ότι κρατάτε την οδοντόβουρτσα κάθετα μπροστά στο στόμα σας και καθαρίζετε ένα-ένα δόντι με κυκλικές κινήσεις. Με την ίδια λογική (με ελαφρώς πιο διαγώνιες κινήσεις) πρέπει να καθαρίζονται και τα πίσω δόντια, στα οποία μάλιστα πρέπει να δίνετε ιδιαίτερη προσοχή, γιατί συνήθως εκεί κρύβεται μεγάλο ποσοστό οδοντικής πλάκας.\nThe post ΤΡΙΑ ΛΑΘΗ ΠΟΥ ΚΑΝΟΥΜΕ ΣΥΧΝΑ ΣΤΟ ΒΟΥΡΤΣΙΣΜΑ ΤΩΝ ΔΟΝΤΙΩΝ appeared first on Τaλκ – για γονείς που τα βλέπουν όλα.


Καραβίδες και πιράνχας , 24Sports & News\nΚαραβίδες και πιράνχας\n22 ΜΑΡΤΙΟΥ 2017 - 11:49\nΜάλλον ξεκινούν επανάσταση οι «μικροί». Ο Καραβίδας πόσταρε ωρολογιακή βόμβα, ο Παπάς εξέδωσε μανιφέστο αλά Πρέμιερ Λίγκ ενώ ο Φανιέρος κάνει ξεκάθαρη αναφορά στο «διαίρειν και βασίλευε».\nΚαι ακόμη δεν έχουν μιλήσει Κίκης και Σταύρος. Ιδιαίτερα ο Κίκης που μοιάζει να είναι η προσωπικότητα που κάθεται στο θρόνο και άμα λάχει του φιλούν και το χέρι.\nΧαμός και πανικός γίνεται. Θα το ζήλευε ο Μαρξ ή ο Τσε Γκεβάρα. Που να ήξεραν οι δύο ιστορικές αυτές φιγούρες προστάτες της εργατικής τάξης, ότι οι «μικροί» στην προκειμένη περίπτωση δεν είναι απαραίτητα οι ανίσχυροι και αδύναμοι. Που να γνώριζαν ότι αυτοί είναι οι ισχυροί;\nΌποιος υποτιμά τις αντιδράσεις των «μικρών» μάλλον δεν έχει ιδέα πως διοικείται το ποδόσφαιρο μας. Πιθανόν να ξέχασαν ότι τον Απρίλιο του 2015 κόντρα σε όλους και όλα, πέρασαν την αύξηση των ομάδων σε δεκατέσσερις με αντάλλαγμα τη στήριξη στο Κουτσοκούμνη.\nΕίναι πολλά τα ερωτήματα. Το σίγουρο είναι ότι έχουν απίστευτη δύναμη στα κέντρα αποφάσεων. Ίσως να είναι και οι μοναδικοί που μπορούν να αποκαθηλώσουν τον Κουτσοκούμνη… μάλλον όμως δεν το επιθυμούν. Επί τούτου ο Φανιέρος το είπε ξεκάθαρα:\n«Είμαστε 8 σωματεία και μπορούμε να τα αλλάξουμε όλα στην ΚΟΠ». Επ’ αυτού είμαστε σίγουροι.


AstroVox :: Επισκόπηση Θ.Ενότητας - Νέο τηλεσκόπιο\nΈνταξη: 18 Οκτ 2019\nΔημοσιεύθηκε: 18/10/2019, ημέρα Παρασκευή και ώρα 16:16 Θέμα δημοσίευσης: Νέο τηλεσκόπιο\nΓεια σας.Έγινε πρόσφατα αγορά από ενα φίλο μου αυτού του τηλεσκοπίου:\nπροσπαθώ και εγώ να τον βοηθήσω να το χρησιμοποιήσει. Θα ήθελα να ρωτήσω αρχικά αν με το συγκεκριμένο τηλεσκόπιο μπορεί να δεί έστω το φεγγάρι με κάποια μεγέθυνση και επίσης κατά πόσο γενικά άξιζε αυτή η αγορά. Προσπαθήσαμε ένα βράδυ να παρατηρήσουμε το φεγγάρι και ίσα ίσα φαινόταν μια σφαίρα με ανώμαλη επιφάνεια χωρίς να είμαστε 100% σίγουροι ότι το πετύχαμε(δοκιμάσαμε τους παρελκόμενους φακούς που έχει). Κάθε συμβουλή είναι ευπρόσδεκτη.\nΔημοσιεύθηκε: 18/10/2019, ημέρα Παρασκευή και ώρα 19:17 Θέμα δημοσίευσης:\nΚαλώς ήρθες στο astrovox και την ερασιτεχνική αστρονομία!\nΤο τηλεσκόπιο έχει πολύ μικρή διάμετρο για να κάνετε αξιόλογη αστρονομική παρατήρηση....Ωστόσο μπορείτε με το φίλο σου να δείτε αρκετά πράγματα,εφ'όσον μάθετε τον ουρανό και με την βοήθεια ενός αστρονομικού προγράμματος όπως το Stellarium.\nΑπό ό,τι είδα στα τεχνικά χαρακτηριστικά του έχει φακούς 4mm,20mm,barlow 3x.Ουσιαστικά μόνο ο 20mm είναι αξιοποιήσιμος,αφού σας δίνει μεγέθυνση 800/20=40x και αν βάλετε και τον barlow 3x θα γίνει 40x3=120x,που είναι η μέγιστη ωφέλιμη μεγέθυνση (=2x διάμετρο του αντικειμενικού φακού σε mm).\nΣτην Σελήνη και στην επίγεια παρατήρηση,μπορείτε να χρησιμοποιήσετε ίσως και τον φακό 4mm που σας δίνει μεγέθυνση 800/4=200x,και μόνον αν η ατμόσφαιρα είναι πολύ καθαρή και σταθερή,δηλ.δεν υπάρχουν θερμικά ρεύματα στην περιοχή που παρατηρείτε!\nΟι γκάμα φακών που συνοδεύει το τηλεσκόπιο δεν είναι καλή,αφού θα έπρεπε να έχει 3 φακούς που να αρχίζουν από 6.5-7mm και πάνω,καθώς και έναν barlow 2x...\nΜε τα ίδια χρήματα θα μπορούσατε να βρείτε μεταχειρισμένο ένα πολύ καλύτερο τηλεσκόπιο!\nΥπάρχουν και καινούργια κατοπτρικά με διάμετρο 100mm και παραβολικό κάτοπτρο,και σωστότερη γκάμα φακών στα ίδια χρήματα,όπως τα SW Heritage ή αντίστοιχα ORION!\nΜεταχειρισμένο στα 150€ περίπου,μπορείτε να βρείτε το πολύ καλύτερο SW Heritage 130/650!!\nΣημείωση: ο πρώτος αριθμός είναι η διάμετρος και ο δεύτερος η εστιακή απόσταση σε mm.\nΔημοσιεύθηκε: 18/10/2019, ημέρα Παρασκευή και ώρα 21:53 Θέμα δημοσίευσης:\nΠειράξατε καθόλου τον εστιαστή για να εστιάσετε στο αντικείμενο που θα παρατηρούσατε ;\nΔημοσιεύθηκε: 18/10/2019, ημέρα Παρασκευή και ώρα 22:14 Θέμα δημοσίευσης:\nΕυχαριστω για τις απαντήσεις. Υπαρχει μια ρυθμιση που επεκτεινει το τηλεσκοπιο και στο manual γραφεται " sharpness",δοκιμασαμε να περιστρεψουμε τον κύλινδρο αυτο αλλα δεν ειδαμε βελτιωση. Επισης το εγχειριδιο χρησης δεν ειναι και πολυ αναλυτικο. Δοκιμασαμε και τους φακους που ειχε , μονο με εναν φανηκε κατι. Εχει και ενα φακο barlow ,τον τοποθετησαμε αλλα δεν βλεπαμε τιποτε με αυτον. Υπαρχει η δυνατοτητα να γινει αγορα καποιου aftermarket φακου καλυτερης ποιοτητας για αυτο το τηλεσκοπιο;\nΔημοσιεύθηκε: 18/10/2019, ημέρα Παρασκευή και ώρα 22:46 Θέμα δημοσίευσης:\nΜπορείτε να μας δείξετε φωτογραφίες του κυλίνδρου που κάνει το sharpness?\nΚατά πάσα πιθανότητα είναι ο εστιαστής,που συνδέεται με μια ροδέλα την οποία περιστρέφοντας μπρος-πίσω εστιάζουμε!\nΚαλύτερα στην αρχή να κάνετε μια δοκιμή σε επίγειο στόχο,και μετά στο φεγγάρι.\nΓια να δείτε με τον barlow πρέπει να τον βάλετε μέσα στον κύλινδρο που μπαίνουν οι φακοί,και μετά μέσα σε αυτόν να βάλετε τον φακό 20mm,ΟΧΙ τον 4mm!Δεν βάζουμε σκέτο τον barlow,αλλά πάντα τον συνοδεύουμε με φακό για να πολλαπλασιάσουμε την μεγέθυνση!\nΔιαβάστε και τί σας έγραψα στο προηγούμενο post για τις μεγεθύνσεις.Μπορείτε φυσικά να πάρετε ξεχωριστούς φακούς για το τηλεσκόπιο,καλύτερα έναν φθηνό zoom 6-18mm ή 8-24mm κατά προτίμηση ευρυγώνιο,66-68ο.Αν σας ενδιαφέρει η αστρονομία,αργότερα αγοράζετε κάποιον καλύτερο και ακριβότερο.\nΔημοσιεύθηκε: 18/10/2019, ημέρα Παρασκευή και ώρα 23:42 Θέμα δημοσίευσης:\nΚώστα άσε να προσπαθήσουν με αυτά που έχουν πρώτα πριν προβούν σε αγορές φακών. Προσπαθήστε με τους φακούς που έχει το τηλεσκόπιο. Μην χρησιμοποιήσετε καθόλου τον barlow. Ένα φακό μόνο και παίξε με την εστίαση αυτόν τον κύλινδρο που λες μέχρι να έχεις καθαρό είδωλο\nΔημοσιεύθηκε: 19/10/2019, ημέρα Σάββατο και ώρα 0:17 Θέμα δημοσίευσης:\nΝαι βέβαια,δεν εννοούσα να προχωρήσουν τώρα σε αγορά άλλων φακών...Να μάθουν καλά το τηλεσκόπιο πρώτα και μετά!\nΠάντως με λίγη προσπάθεια μπορούν να δούν με τους 2 φακούς στην αρχή επίγεια αντικείμενα και μετά την Σελήνη.\nΣτη συνέχεια να βάλουν και τον barlow σε συνδυασμό με τον 20mm,όχι μόνο του τον barlow!\nΔημοσιεύθηκε: 19/10/2019, ημέρα Σάββατο και ώρα 8:28 Θέμα δημοσίευσης:\nΡοδελα εχει που παει μπρος πισω οποτε προφανως ειναι η εστιαση, τραβιεται εξω ενας "σωληνας" οταν την στριβουμε.\nΘα δοκιμασω αυτα που μου ειπατε. Σιγουρα θα μπορουσε να γινει καλυτερη αγορα τηλεσκοπιου αλλα ο φιλος μου το αγορασε χωρις να ψαξει και πολυ .\nΔημοσιεύθηκε: 19/10/2019, ημέρα Σάββατο και ώρα 13:18 Θέμα δημοσίευσης:\nΚαλήμερα και από έμενα.\nΠέρσι τέτοιο καιρό βρισκόμουν στην ίδια θέση με εσάς.\nΈκανα αντίστοιχη αγορά και αντιμετώπισα ακριβώς τα ίδια προβλήματα.\nΤο πρώτο πράγμα που πρέπει να κάνετε είναι να ευθυγραμμίσετε τον ερευνητή.\nΣτην διάρκεια της ημέρας βάλτε στο τηλεσκόπιο το προσοφθάλμιο με το μεγαλύτερο νούμερο σε mm και βρείτε ένα μακρινό αντικείμενο, μπορεί , ίσως ένα δέντρο , μια καμινάδα ένας ιστός σημαίας. Αφού το κάνετε αυτό εστιάστε μέχρι να έχετε την καλύτερη δυνατή εικόνα. Στην συνέχεια αν το τηλεσκόπιο έχει βίδες που το κρατάν ακίνητο χρησιμοποιήστε της για να μείνει στην θέση του.\nΤο επόμενο βήμα είναι να δείτε μέσα από το μικρο οπτικό με το σταυρόνημα (ερευνητής) . Ο σκοπός είναι το σταυρόνημα να πέφτει ακριβώς πάνω στο αντικείμενο που βλέπετε μέσα από το τηλεσκόπιο. Για να το κάνετε αυτό χρησιμοποιήστε τις βιδουλες που έχει πάνω του ο ερευνητής. Ξοδέψτε λίγο παραπάνω χρόνο για να το κάνετε όσο γίνετε καλύτερα.\nΌλη αυτή η διαδικασία μπορεί φυσικά να γίνει και νύχτα σε κάποιον φωτεινό επίγειο στόχο άλλα στην διάρκεια της μέρας θα σας είναι πιο εύκολο να ρυθμίσετε και τα προβλήματα με την εστίαση που αντιμετωπίζετε .\nΑφού το κάνετε και αυτό νομίζω ότι είστε έτοιμοι για το σημερινό φεγγάρι.\n1 βαζετε το 20αρι προσοφθάλμιο στο τηλεσκόπιο\n2 κοιτώντας μέσα από τον ερευνητή σημαδέψτε το φεγγάρι να είναι πάνω στο σταυρόνημα\n3 κοιτάξτε μέσα από το προσοφθάλμιο (το πιθανότερο είναι να βλέπετε μια φωτισμένη θολούρα)\n4 μετακινήστε με αργές κινήσεις την ροδέλα του εστιαστη χωρίς να κουνήσετε το τηλεσκόπιο από την θέση του μέχρι να καθαρίσει η εικόνα.\nΑν σας άρεσε και θέλετε και άλλο μπορείτε να κεντράρετε με μικρές κινήσεις το φεγγάρι μέσα στο προσοφθάλμιο και με πολύ προσοχή( δεν πρέπει να κουνηθεί το τηλεσκόπιο από την θέση του)να αλλάξετε το προσοφθάλμιο με το 4mm . Θα χρειαστεί να ξανά εστιάσετε . Ίσως να μην πάρετε την καθαρότερη εικόνα άλλα σίγουρα θα σας εντυπωσιάσει.\nΜε το 4mm θα παρατηρήσετε ότι το φεγγάρι κινητέ μέσα στο οπτικό πεδίο αρκετά γρήγορα και θα πρέπει να το ακολουθήσετε. Δεν φταίει το τηλεσκόπιο φταίει που η γη μας γυρίζει.. μπορεί αυτό να το γεγονός να επηρεάζει μόνο αρνητικά την παρατήρηση αλλά σίγουρα δίνει μια ταξιδιού σε αυτή την διαδικασία... Καλά να περάσετε.\nΑυτές οι οδηγίες είναι άπλα για την πρώτη βραδιά. Απο εκεί και πέρα θέλει διάβασμα.. το 99% τον αποριών που προκύπτουν έχουν είδη απαντηθεί στο φόρουμ χρησιμοποιήστε την αναζήτηση.\nPS αν έχω κάνει κάποιο λάθος στις οδηγίες οι παλιότεροι ας με διορθώσουν.\nΔημοσιεύθηκε: 19/10/2019, ημέρα Σάββατο και ώρα 16:18 Θέμα δημοσίευσης:\nΠολύ καλά,αναλυτικά και κατατοπιστικά τα είπε ο φίλος Nikos SaM!\nΝα συμπληρώσω ότι ο ερευνητής στο συγκεκριμένο τηλεσκόπιο,δεν είναι διοπτρικός με σταυρόνημα αλλά κόκκινης κουκίδας.\nΗ λογική της ευθυγράμμισης με το τηλεσκόπιο,είναι η ίδια όπως περιγράφτηκε πιο πάνω!\nΓια να δείτε τη Σελήνη καθαρά,εκτός από την εστίαση θα πρέπει να προσέξετε και την μεγέθυνση που έχετε!Η μεγέθυνση που παίρνουμε είναι η εστιακή απόσταση του τηλεσκοπίου δια της εστιακής απόστασης του φακού δηλ. 800/20=40x αν βάλετε τον φακό 20mm.\nΚαι 800/4=200x αν βάλετε τον φακό 4mm.Όμως η μέγιστη ωφέλιμη μεγέθυνση του τηλεσκοπίου αυτού,επειδή έχει διάμετρο 60mm είναι 2x60= 120x!\nΑν βάλετε λοιπόν τον φακό 4mm,επειδή θα πάρετε μεγέθυνση 200x,το είδωλο δεν θα είναι καθαρό για αστρονομικά αντικείμενα!\nΜόνο σε φωτεινά αντικείμενα όπως είναι τα επίγεια,ίσως και την Σελήνη αν η ατμόσφαιρα είναι πολύ καθαρή και σταθερή,δηλ.χωρίς θερμικά ρεύματα,θα δείτε σχετικά καθαρά!\nΆρα λοιπόν η χρήση του φακού 4mm,είναι για μη αστρονομικά αντικείμενα εκτός ίσως της Σελήνης!\nΓια να δείτε σε μεγαλύτερη μεγέθυνση από τα 40x που δίνει ο φακός 20mm,θα βάλετε τον barlow 3x μέσα στον κύλινδρο που μπαίνουν οι φακοί,και μέσα στον barlow θα βάλετε τον φακό 20mm!\nΈτσι θα πάρετε συνολική μεγέθυνση 40x3=120x!\nΜε αυτήν την μεγέθυνση θα δείτε καλύτερα την Σελήνη,αλλά και πλανήτες όπως ο Δίας και ο Κρόνος και μόνον εφ'όσον η ατμόσφαιρα είναι καθαρή και σταθερή!\nΔεν είναι κάτι δύσκολο,θα τα μάθετε και μετά θα είναι παιχνιδάκι όλο αυτό...\nΔημοσιεύθηκε: 19/10/2019, ημέρα Σάββατο και ώρα 16:51 Θέμα δημοσίευσης:\nΓια να μην απογοητευθούν οι νέοι μας φίλοι από το τηλεσκόπιο,να πω ότι αν και έχει μικρή διάμετρο,άρα περιορισμένη φωτοσυλλεκτικότητα και διακριτική ικανότητα,ο μεγάλος εστιακός λόγος δηλ.f=800/60=13 περιορίζει το χρωματικό σφάλμα που έχουν τα αχρωματικά διοπτρικά!Αν ο αντικειμενικός φακός του είναι καλός,τότε η εικόνα που θα πάρουν μέχρι τα 120x μεγέθυνση,θα είναι αρκετά καλή σε οξύτητα και κοντράστ,πολύ καλύτερη από τα κιάλια αντίστοιχης διαμέτρου και κατηγορίας τιμής!\nΑν εφοδιαστούν αργότερα και με καλύτερους και καταλληλότερους φακούς,έστω έναν zoom,θα δουν αρκετά πράγματα και στον ουρανό!\nΚαι όταν θα αγοραστεί κάποιο μεγαλύτερης διαμέτρου τηλεσκόπιο,αυτό θα συνεχίσει να είναι καλό για επίγεια και ηλιακή παρατήρηση (με το κατάλληλο ηλιακό φίλτρο ΑΠΑΡΑΙΤΗΤΑ!)\nΣυνεπώς δεν είναι ένα άχρηστο τηλεσκόπιο...και εγώ ξεκίνησα με ένα 60/600 το οποίο έχει πολύ καλή ποιότητα εικόνας,και λόγω του πολύ μικρού του βάρους είναι έτοιμο για μεταφορά μαζί με τη βάση του,στημένο και έτοιμο για παρατήρηση.\nΕπίσης ο εστιαστής θέλει προσοχή όταν θα στρέφετε το τηλεσκόπιο προς τα πάνω,δηλ.προς το ζενίθ!Υπάρχει περίπτωση αν δεν είναι σωστά σφιγμένες οι δύο βίδες που υπάρχουν στο κάτω μέρος μεταξύ των δύο ροδελών,να ολισθαίνει και να χάνεται η εστίαση!\nΟπότε με το κατάλληλο κατσαβίδι θα θέλει το κατάλληλο σφίξιμο,και αντίστοιχα το αντίστοιχο χαλάρωμα αν κατέβει το τηλεσκόπιο σε χαμηλότερες γωνίες.\nΑπλά πράγματα που μαθαίνονται εύκολα...\nΚαλές παρατηρήσεις,και ό,τι απορία έχετε είμαστε στη διάθεσή σας!\nΔημοσιεύθηκε: 19/10/2019, ημέρα Σάββατο και ώρα 21:58 Θέμα δημοσίευσης:\nΕυχαριστω για τις λεπτομερείς απαντήσεις, μια ακόμα ερώτηση. Για παρατήρηση την ημέρα χρειάζεται φιλτρο για το ηλιακό φως; Το τηλεσκοπιο περιλαμβάνει ενα solar filter αλλα εγω αναφερομαι σε παρατηρηση σημείων μακρια απο τον ηλιο ( πχ ενα βουνό) και οχι παρατηρηση απευθειας πάνω στον ηλιο.\nΔημοσιεύθηκε: 19/10/2019, ημέρα Σάββατο και ώρα 23:07 Θέμα δημοσίευσης:\nΤο solar filter που έχει το σπας και το πετάς και δεν κάνεις το λάθος να κοιτάξεις προς τον ήλιο με αυτό. Αν θέλεις ηλιακή παρατήρηση παίρνεις αργότερα το baader solar filter που είναι δοκιμασμένο και ασφαλές.\nΠαρατήρηση του Ηλιου με τηλεσκόπιο και μη ασφαλές φίλτρο μπορεί να σημαίνει οριστική απώλεια όρασης.\nΓια επίγεια παρατήρηση, δεν χρειάζεσαι κάποιο φίλτρο, αρκεί να μην κοιτάζεις προς τον Ήλιο.\nΔημοσιεύθηκε: 26/10/2019, ημέρα Σάββατο και ώρα 10:19 Θέμα δημοσίευσης:\nΜην απογοητευθειτε αν δοκιμασετε ουρανια παρατηρηση τη μερα και το αντικείμενο που στοχευσατε δεν φαινεται,γιατι θα φταιει το φως της ημερας.Καλοριζικο το τηλεσκοπιο να το χαρειτε\nΔημοσιεύθηκε: 11/11/2019, ημέρα Δευτέρα και ώρα 11:57 Θέμα δημοσίευσης:\nΕυχαριστώ για τις απαντήσεις σας. Τελικά το Σάββατο μπορέσαμε και παρατηρήσαμε τη σελήνη με αρκετά καλή ευκρίνεια. Αρχικά με τον barlow + τον φακό 20mm είδαμε λεπτομέρειες της σελήνης και μετά χρησιμοποιώντας μόνο το 20mm είδαμε ολόκληρη τη σελήνη και φαίνονταν και αρκετές λεπτομέρειες στην επιφάνεια της .\nΈχω κάποιες ερωτήσεις τώρα. Αρχικά επειδή έμπαινε πολύ φως στη τηλεσκόπιο ήταν δύσκολο να παρατηρήσουμε πάνω από μερικά δευτερόλεπτα γιατί ήταν ενοχλητικό για το μάτι, θα ήθελε να ρωτήσω αν υπάρχει πρόβλημα για τα μάτια από αυτό το φως και αν χρειάζεται κάποιο φίλτρο για το τηλεσκόπιο που μειώνει το φως.\nΕπίσης θα ήθελα να ρωτήσω με ποιον τρόπο (και τι υλικά) μπορώ να καθαρίζω τους φακούς γιατί ήδη έχουν αρκετή σκόνη και υγρασία σε κάποια σημεία.\nΜια ακόμη ερώτηση είναι τι extra φακούς μπορούμε να πάρουμε για καλύτερα αποτελέσματα. Αν π.χ. υπάρχει και κάποιο σετ φακών που να ταιριάζει στο τηλεσκόπιο που σας ανέφερα αρχικά.


Υπόγεια Δράση: Οι σπουδαιότεροι ηγέτες του κόσμου εξυμνούν το θάρρος των Ελλήνων\nΟι σπουδαιότεροι ηγέτες του κόσμου εξυμνούν το θάρρος των Ελλήνων\nΈνα βίντεο αφιερωμένο στην εορτή της 28ης Οκτωβρίου δημοσίευσε στο διαδίκτυο το Ίδρυμα της Ημέρας του Όχι στην Ουάσινγκτον. Σε αυτό βλέπουμε μερικούς από τους μεγαλύτερους ηγέτες του κόσμου να αναφέρονται στην ιστορική εκείνη ημέρα, συγχαίροντας το θάρρος των Ελλήνων να αρνηθούν στον Ιταλικό στρατό την ελεύθερη διέλευση από την χώρα μας.\n«Το βίντεο του Ιδρύματος της Ημέρας του Όχι είναι ένα δυναμικό αφιέρωμα, το οποίο εξυμνεί αυτή την σπουδαία στιγμή για την ανθρώπινη ιστορία και μας εμπνέει να είμαστε και σήμερα θαρραλέοι», γράφει η ανακοίνωση της Ελληνορθόδοξης Αρχιεπισκοπής Αμερικής.\nΣτο αφιέρωμα βλέπουμε μερικές από τις πιο σπουδαίες προσωπικότητες της Αμερικής να μιλάνε για το θάρρος που επέδειξαν οι Έλληνες εκείνη την ιστορική ημέρα, κατά την οποία η χώρα μας εισήλθε στον Δεύτερο Παγκόσμιο Πόλεμο. Μεταξύ αυτών βρίσκονται ο Μπιλ και η Χίλαρι Κλίντον.


Pause.: Στιγμές & Σταθμοί | Βόρειος Άνεμος\nΣτιγμές & Σταθμοί | Βόρειος Άνεμος\nOriginal: Σ.Ν.Μ., Βόρειος Άνεμος\nΈκατσα εκεί, στα κάγκελα, και χάζεψα μηχανικά τα βαγόνια του Ηλεκτρικού να πηγαινοέρχονται. Γλυκά κοριτσίστικα γέλια, βραχνιασμένος βήχας, κακομαθημένα παιδιά π’ ουρλιάζουν γιατί δεν πήραν το παιχνίδι που θέλανε - πριν το βαρεθούν και το παρατήσουν στη σκόνη. Στη σκόνη που καθόμουν τώρα, κι έβλεπα από κάτω τα βαγόνια. Τα βαγόνια που ‘ταν γεμάτα σκόνη. Σκόνη. Παντού σκόνη. Τί κι αν σήκωσα το βλέμμα να δω τον ήλιο, σκόνη κι εκεί, στις αχτίδες του.\nΜου ‘χες πει θα ‘ρθεις να με βρεις στις δέκα. Πήγε δέκα. Πήγε έντεκα. Πήγε τρεις. Κάθομαι και ψήνομαι κάτω από τον ήλιο, σαν κάποια πέτρα εκεί πιο πέρα, που κάποιος την άφησε για έργο, κι έγινε με τον καιρό ερείπιο. Π’ όλοι την θέλουν για να ‘χουν να το λένε ότι την άγγιξαν, όλοι τη θέλουν για στάση, για να ξαποστάσουν, για τον ίσκιο ή την όψη ή την υφή της, και μετά συνεχίζουν τη ζωή τους, χωρίς αυτή. Παρατημένη, εκεί, να μαζεύει σκόνη. Δημοσίας χρήσης. Μιας χρήσης. Χρήσης έτσι ή αλλιώς.\nΚοίταξα πάλι το ρολόι. Έτσι σ’ είχα γνωρίσει, σε κάποιο νησί πριν μήνες - αιώνες φάνταζαν τώρα, σ’ άλλη Γη. Μ’ άλλο ρολόι όμως, ένα παλιό ξύλινο ρολόι τοίχου, σκαλισμένο με πολλή υπομονή, και βερνικωμένο, άγριο στην αφή, γλυκό στην όψη. Στ’ άφησα μ’ αντάλλαγμα ένα ποτό το ίδιο βράδυ. Κι ήταν αφύσικα όμορφη η βραδιά εκείνη. Και το πρωί, που σ’ είδα να ξυπνάς χαμογελαστή. Και το επόμενο βράδυ. Και το μεθεπόμενο. Σα να σ’ ήξερα χρόνια, λες. Ταυτίστηκες μ’ όσα σου ‘λεγα. Μου ‘λεγες όσα σκεφτόμουν. Χαλάλι το ρολόι, είχα σκεφτεί. Ποιος θέλει ρολόι όταν κερδίζει στιγμές, ζωντανές;\nΠέρασε καμιά βδομάδα έτσι. Κάθε βράδυ το ‘βγαζες στο δωμάτιό μου. Γυρίσαμε στον Πειραιά και μπήκαμε μαζί στο τραίνο. Δεν ήμασταν και πολύ μακριά, άλλωστε. Πετράλωνα εγώ, Νέο Φάληρο εσύ. Έμοιαζαν κομματάκι-κομματάκι να πέφτουν τα κομμάτια στη θέση τους. Κοίτα να δεις, σκεφτόμουν ως τότε, πού πήγα και σε βρήκα.\nΚι ύστερα, σιωπή ασυρμάτου, από τη μέρα που επιστρέψαμε. Μέχρι χτες. Τ’ άκουγα τ’ αναφιλητά που πάλευες να κρύψεις όσο μιλούσες, αλλά σκεφτόμουν περισσότερο τις βδομάδες που πέρασαν. Δεν ξέρω αν είναι εγωιστικό. Δεν είμαι πέτρα. Συμφώνησα όμως. Και να ‘μαι, πάλι πέτρα, πάλι σκόνη. Σκέφτηκα μήπως σου ‘τυχε κάτι, πήρα τηλέφωνο, τηλέφωνα. Μου το ‘κλεινες στον πρώτο τόνο. Περίμενα.\nΠήγε πέντε. Μήνυμα. “Μη με περιμένεις. Μην ξαναπάρεις.” Διάολε. Τί σκατά;\nΚίνησα να κατέβω τις σκάλες, να πάρω ένα από τα βαγόνια, να γυρίσω, γαμοσταυρίζοντας στο δρόμο.\n“Με συγχωρείτε...” ένιωσα ένα άγγιγμα στον ώμο. Γύρισα. “Συγγνώμη. Έχω μεγαλώσει στη Σουηδία από παιδί, και είμαι από νησί. Δε γνωρίζω από Αθήνα, και με περιμένουν σε μια ώρα στο Νέο Φάληρο, για να νοικιάσω ένα σπίτι... Ξέρετε αν πηγαίνει προς τα εκεί αυτό το τραίνο;”\n“Πηγαίνει.” της απάντησα κοφτά και γύρισα το κεφάλι πάλι προς τις ράγες.\nΤην ένιωσα να χαμηλώνει το βλέμμα, μ’ ένα αμήχανο χαμόγελο. “Σας ευχαριστώ. Δεν ήθελα να ενοχλήσω.” Απομακρύνθηκε στην αποβάθρα. Πόσο μαλάκας θα της φάνηκα.\nΠερνούσαν οι στιγμές και τα λεπτά, είχε καθυστέρηση το τραίνο. Πρόλαβα και μετάνιωσα. Την πλησίασα. Ζήτησα συγγνώμη. Της εξήγησα ότι μ’ έστησες εδώ, για δεκανίκι, πάλι. Μπήκαμε μαζί στο βαγόνι. Προσφέρθηκα να την πάω εγώ, είχα μια ιδέα από τους δρόμους από τότε που δούλεψα στου Χατζημήτρου ελαιοχρωματιστής, παλιότερα.\nΕπόμενη στάση: Φάληρο. Κατεβήκαμε και περάσαμε ένα ένα τα δρομάκια, ψάχνοντας τη διεύθυνση που ‘χε στο τσαλακωμένο χαρτί. Περάσαμε κι από μια γειτονιά που ‘χε φασαρίες. Είχε μαζευτεί κόσμος πολύς, είχε και περιπολικά. “Τη μαχαίρωσε” μουρμούραγαν οι γείτονες, “τον κεράτωσε”, “δεν τον ήθελε”. “Ήταν η κακιά στιγμή” πήγαιναν να τον δικαιολογήσουν άλλοι. Πάει, λαλήσαμε. Γιατί δε χωρίζουν απλά οι άνθρωποι; Γιατί το νιώθουν αλυσίδα, και ή πνίγονται ή πνίγουν; Ποτέ δεν το κατάλαβα. Προσπεράσαμε.\nΤη διεύθυνση τη βρήκαμε εύκολα. Κάτσαμε και για καφέ, μετά, εκεί κοντά - φριχτή επιλογή, λάσπη ο καφές, αλλά γελάσαμε αρκετά. Αλλάξαμε κι αριθμούς. Μαρία τη λένε. Πολύ βολικά, δε χρειάζεται προσαρμογή από πατρίδα σε πατρίδα, την πείραξα.\nΓυρίζοντας σπίτι, έκανα μια προσπάθεια πάλι να σε βρω στο τηλέφωνο. Δεν ήμουν σίγουρος γιατί, ίσως για να ‘χω ένα κλείσιμο, να σου πω να μη με ξαναενοχλήσεις, από εγωισμό. Ίσως για να σου δώσω ακόμα μια ευκαιρία. Δεν ξέρω, αλήθεια. Δεν έχει και σημασία. Ο συνδρομητής που καλέσατε δεν είναι διαθέσιμος. Ειρωνία, σκέφτηκα. Πού να ‘ξερες, κι εσύ, ηχογραφημένο μήνυμα.\nΈκανα ένα ζεστό ντους, και ξάπλωσα να δω τηλεόραση. Ευτυχώς πρόλαβα τ’ αθλητικά. Πάντα μ’ άρεσε να βλέπω τα γκολ, αν και ποτέ δε μου έκανε αίσθηση να δω αγώνα ολόκληρο. Έβαλα να ζεστάνω το χθεσινό φαγητό, κι αφού τσιμπολόγησα λίγο, ξάπλωσα πάλι, για ύπνο.\nΣ’ ονειρεύτηκα. Σ’ έλεγαν Μαρία κι ήσουν νεκρή, μα μου χτυπούσες την πόρτα, με το ρολόι στο χέρι. Δε σ’ άνοιξα. Πήγα στο μπαλκόνι, και πήδηξα στις γραμμές του Ηλεκτρικού, και περίμενα, περίμενα, μα δεν περνούσε τραίνο. Μόνο εσύ ήρθες, ως Μαρία, και μου έδωσες το χέρι, να σηκωθώ.\nΜετά δε θυμάμαι, μέχρι που ξύπνησα, πριν λίγα λεπτά. Και καλύτερα ίσως. Σε δυο ώρες από τώρα με περιμένει η Μαρία στο νέο της σπίτι, να μ’ ευχαριστήσει με σωστό, σπιτικό καφέ για τη βοήθεια χθες, όχι λασπωμένο. Θα ‘ναι άδειο, είπε, αλλά θα πήγαινε να πάρει τ’ απαραίτητα πρωί-πρωί. Και έτσι όπως το σκέφτομαι, καθώς βουρτσίζω τα δόντια, η αλήθεια είναι ότι, ναι, ανυπομονώ να την ξαναδώ. Προσγειωμένος άνθρωπος φάνηκε. Γλυκιά, ανοιχτόμυαλη, με καλλιτεχνικές ανησυχίες, μια βαθιά θρησκευτική κατάνυξη για τις λίμνες και τα ποτάμια - και της άρεσε κι η μπάντα στο μπλουζάκι που φορούσα, είπε. Δε θα σε ξαναπάρω, λοιπόν. Μπορείς να είσαι σίγουρη. Ποιος χρειάζεται όνειρα, όταν έχεις στιγμές;\nΑναρτήθηκε από Pause. στις 9:35 μ.μ.


Ξέσπασε η Μουτίδου κατά των haters: «Όταν με ξεφτιλίζεις, με το όνομά μου το κάνεις. Άρα με το όνομά σου πρέπει να σε βγάλω» - MaryMary.gr\nΣτο χθεσινό The Booth προβλήθηκε ένα εξαιρετικό video κατά του σεξισμού.\nΤο video έφερε αρκετά σχόλια με την Πηνελόπη Αναστασοπούλόυ να λέει «Να ονοματίζουμε σιγά-σιγά» και την Σοφία Μουτίδου να μιλάει κάπου εκεί για τις επιθέσεις που έχει δεχτεί από followers στο social media.\n«Ναι, διότι κι εμένα όταν με ξεφτιλίζεις, με το όνομά μου με ξεφτιλίζεις. Όταν γυρνάς και μου λες ότι “είσαι δημόσιο πρόσωπο, εκτίθεσαι” και μου στέλνεις μια μούντζα δημόσια πρέπει κι εγώ να σε βγάλω κι εγώ δημόσια. Δεν μου την έριξες στο Inbox. Mου την έριξες στον τοίχο μου. Μου είπες είσαι μια φακλάνα, υπέρβαρη, εύχομαι να πεθάνεις. Πρέπει να το βγάλω με το όνομά σου, δεν πρέπει να φοβάμαι. Εσύ πώς μου τα είπες;» είπε η Σοφία Μουτίδου.\nΡούχα χρειάζεται για να κάνει την γυμναστική του, ρούχα έχει στο Style me up, oοπότε δήλωσε συμμετοχή! Ο Γιώργος εμφανίστηκε σήμερα μπροστά στους coaches του Style me up και αποφάσισε ...


Ο γεωγραφικός χάρτης με τα πιο παχύσαρκα Ελληνόπουλα! - Logodiatrofis.gr\nΟ γεωγραφικός χάρτης με τα πιο παχύσαρκα Ελληνόπουλα!\nΟι γιαγιάδες «μπούκωναν» τα παιδιά με φαγητό, ήθελαν να τα βλέπουν στρουμπουλά.\nΗ Ελλάδα φιγουράρει στις πρώτες αρνητικές θέσεις της σχετικής ευρωπαϊκής λίστας της παιδικής παχυσαρκίας και κάποιες πόλεις αναδεικνύονται πρωταθλήτριες.\n«Μάρτυρας» η ζυγαριά\nΑδιάψευστοι «μάρτυρες» η ζυγαριά και η μεζούρα που δείχνουν πως στα Ιόνια νησιά το ποσοστό των παχύσαρκων/υπέρβαρων παιδιών φτάνει το 40,5%, ενώ 4 στα 10 παιδιά είναι στην ίδια κατηγορία στη Δ. Μακεδονία. Στο 38,6% προσδιορίζεται το ποσοστό στα νησιά του Β. Αιγαίου και στο 37,7% στην Κρήτη όταν το «χαμηλότερο» ποσοστό παχύσαρκων/υπέρβαρων παιδιών εντοπίζεται στην Ηπειρο, με ποσοστό 31,8%.\nΣε ό,τι αφορά την Απική και τη Θεσσαλονίκη, τα νούμερα κυμαίνονται στο 33,6% και 33%, αντίστοιχα.\nΤα πρώτα στοιχεία επιδημιολογικής μελέτης, που πραγματοποιήθηκε σε παιδιά Δημοτικού και Γυμνασίου, υπολογίζουν το συνολικό ποσοστό των υπέρβαρων στο 34,4%, με τα αγόρια να αναδεικνύονται πιο στρουμπουλά με 35,7%, έναντι του 33,1 % των κοριτσιών.\nΣυγκεκριμένα, το 25% των παιδιών από την Δ’ έως την Στ’ τάξη του Δημοτικού, με 36,5%. Από την Α’ έως την Γ’ τάξη το ποσοστό είναι 35,1 % και από την Α’ έως την Γ’ Γυμνασίου 31 %.\nΗ μελέτη έγινε στο πλαίσιο του προγράμματος «Εθνικό Σχέδιο Δράσης για τη Δημόσια Υγεία: Αποτύπωση, Πρόληψη και Αντιμετώπιση της Παιδικής Παχυσαρκίας – Δράσεις για την Ασκηση και την Υγιεινή Διατροφή».\nΤο εν λόγω πρόγραμμα χρηματοδοτείται μέσω ΕΣΠΑ και αφορά την υλοποίηση δράσεων αγωγής και προαγωγής της υγείας του παιδικού πληθυσμού σε όλη την επικράτεια. Η επόμενη φάση ξεκινάει την ερχόμενη εβδομάδα, θα έχει εξάμηνη διάρκεια και θα υλοποιηθεί σε 85 σχολεία της χώρας, βάζοντας στο επίκεντρο παιδιά, γονείς και εκπαιδευτικούς.\nγεωγραφικός χάρτηςμελέτηπαχύσαρκα Ελληνόπουλα\nLogodiatrofis.gr 21/09/2020 14/10/2020\nLogodiatrofis.gr 15/07/2020 25/09/2020\nΜαντώ Αγουρίδου 24/04/2020 24/04/2020\nΓεωργία Χονδρελη 04/03/2020 25/09/2020